Budimo realni - zahtevajmo nemoguće - Istinomer\n„U tehničkom, a pogotovo u političkom smislu, ulazak Srbije u EU 2014. je skoro nemoguć.“\nPočetkom godine potpredsednik Vlade Srbije Božidar Đelić poručio nam je da je „skoro nemoguće“ da Srbija postane članica EU 2014. godine. A šta je proteklih godina u više navrata tvrdio Đelić?\n„Realno je očekivati da sporazum Srbije i EU bude parafiran u oktobru ove godine, a da punopravni član EU Srbija postane između 2012. i 2014. godine.“\nKurir, 14. 7. 2007. godine\nĐelić je čak „predvideo“ i tačan datum kada će Srbija biti primljena u „evropsku porodicu“.\n„Srbija će postati punopravna članica EU na Vidovdan 2014. To bi, simbolički gledano, bio završetak 20. veka, koji je, posle atentata u Sarajevu, počeo Prvim svetskim ratom. U političkom i ekonomskom smislu, 2014. godina predstavljaće početak novog izbornog i budžetskog ciklusa same EU, u kojem bi mogla da učestvuje i Srbija.“\nVečernje novosti, 6. 8. 2007. godine\nNišta manji optimista Đelić je bio i godinu dana kasnije, ali ovoga puta, ipak, uz malu ogradu.\n„Verujem da će Srbija postati članica Evropske unije do 2014. godine, mada ne mogu da obećam i datum kada ćemo dobiti status kandidata za ulazak u Uniju. Srbija će ući u Evropu sa Kosovom i Metohijom u svom sastavu.“\nBlic, 15. 9. 2008. godine\nMeđutim, krajem naredne godine njegov optimizam je splasnuo, ali ne i sasvim utihnuo.\n„Godina 2014. je, za sada, najraniji mogući rok za ulazak u EU. Jeste mnogo tesno, ali nije nemoguće. Ako do 2012. godine budemo uskladili zakonodavstvo sa zakonima EU, ulazimo, tu negde, posle Hrvatske.“\nPolitika, 23. 11. 2009. godine\nUbrzo posle toga Đelić odustaje od svojih nadanja.\n„Članstvo Srbije u EU do 2014. godine malo je verovatno, zbog duge procedure i nedovršene saradnje s Haškim tribunalom.“\nDanas, 25. 12. 2009. godine\nU poslednje vreme Božidar Đelić primetno beži od svojih nekadašnjih očekivanja. Na pitanje kada prognozira ulazak u EU, Đelić odgovara:\n„Hajde prvo da EU otpočne proces ratifikacije u junu, a da komisija odmah nakon toga razmotri kandidaturu. Verujem da je najraniji mogući datum da dobijemo status kandidata jun 2011. Naš cilj je da veoma brzo dobijemo i datum za početak pregovora. Sve u svemu, ulazimo ne mnogo posle 2014.“\nKurir, 17. 3. 2010. godine\nOčigledno je da Đelić sada uz veliku dozu opreza prognozira dolazak Srbije do punopravnog članstva u EU, ne želeći da još jednom upada u zamku rokova. Ali, budući da je u samo nekoliko godina od stava da je 2014. „realan rok“ da Srbija postane članica EU, Božidar Đelić došao do zaključka da je taj termin „skoro nemoguć“, Istonomer njegovu izjavu ocenjuje kao nedoslednu.


Tadić: Odnos Srbije i Hrvatske bio bolji za vreme mog mandata\nBivši predsednik Srbije Boris Tadić izjavio je da su odnosi Srbije i Hrvatske temeljni za funkcionisanje regiona, i da su u vreme njegovog mandata bili neuporedivo bolji nego danas i tada nije bilo „histerije“.\n„Ono što smo u vremenu mog mandata (bivši predsednik Hrvatske) Ivo Josipović i (bivša premijerka) Jadranka Kosor učinili bilo je neuporedivo bolje od odnosa danas, odnosi danas ponovo pokušavamo da gradimo, a odnose koji su temeljni za funkcionisanje regiona, zato sam i im posvetio posebnu paznju“, rekao je Tadić za N1.\nPrema njegovim rečima, nije normalno da se zalažete sa pomirenje sa Hrvatskom, a naoružavate se i impilicitno pretite Hrvatskoj oružjem dugog dometa.\n„Morate da pokažete da ste za politiku pomirenja, i način na koji naoružavate vojsku mora da bude u skladu sa mirovnom politikom. „Ne mogu agresivci i nacionalisti doprineti miru, to je suštinski problem“, rekao je Tadić i dodao da je problem u tome što „Vučić ne vidi u čemu nam je politika izvinjenja doprinela“.\n„To je problem politike koju vodi, proći će još mnogo godina dok ne shvati zašto je politika izvinjenja važna. Problem je kad političar koji je doprinosio ratnom huškanju ne vidi da je politika izvinjenja potrebna kako bi se doprinelo normalizaciji odnosa“, istakao je Tadić. Оn je naveo da je izvinjenje elementarna ljudska reakcija kao fundamentalni doprinos politici pomirenja, to nije nikakvo ponižavanje nacije.\n« KRIK: Radojičić nelegalno sagradio kuću na Zlatiboru a dozvolu zatražio tek kada je postao prvi na listi Srpske napredne stranke Čovek sa maskom Putina napao aktiviste Inicijative Ne da(vi)mo Beograd VIDEO »\n0 # Ivana 12-02-2018 18:58\nHahahaha, ovaj Tadić je tagi-komičan :) Za vreme njegovog mandata je sve bilo mnoooogo gore i još uvek se oporavljamo... Pakost i sujeta su čudo... Histerija je prisutna u redovima ustaškog polusveta, tako da je Tadićeva priča bez smisla.


Novi ministar građevinarstva u prvoj kontroli radova na autoputu Preljina – Požega\nMinistar građevinarstva, saobraćaja i infrastrukture Tomislav Momirović započeo je kontrole radova na velikim infrastrukturnim projektima, a posetio je gradilište deonice autoputa „Miloš Veliki“ od Preljine do Požege od 30,9 km, gde je dobio potvrdu od izvođača da će ta deonica biti gotova do kraja 2021.\n”Ovo je moja prva aktivnost kao resornog ministra. Politika predsednika Republike je zaista ostvarila mnoge uspehe na polju instrastrukture, ali nijedan uspešan projekat nije tako vidljiv kao ovaj autoput “Miloš Veliki“ “, izjavio je Momirović, nakon sastanka sa predstavnicima kineske kompanije CCCC i obilaska radova na tunelu Laz, koji će biti jedan od najvećih tunela u Srbiji od skoro tri kilometra dužine.\nMomirović je istakao da su decenijama unazad ljudi prolazili starim putem rizikujući svoje živote, jer nije postojao autoput i da je i lično ranije tu skoro svakodnevno prolazio i bio spreman da se opkladi da tuda nikada neće proći autoput.\n“Da mi je neko pričao pre desetak godina da će taj autoput postojati i da ćemo stajati ovde, rekao bih da je to nemoguće, opkladio bih se da se to neće desiti. Predsednik Vučić se uključio i mi smo danas u završnoj fazi ove deonice”, naveo je ministar građevinarstva.\nIzrazio je zadovoljstvo dinamikom izvođenja radova na deonici Preljina – Požega, gde se trenutno izvode radovi na tunelima Laz i Munjino Brdo, a započeti su radovi na trasi i mostovima. Ističe da je izvođač pokazao ozbiljnost i kvalitet, na čemu je zahvalio kineskoj kompaniji, kao i investitoru Putevima Srbije.\n“Uveren sam da će biti ispoštovano ono što je dogovoreno danas i obećanje koje je dato predsedniku Vučiću ranije” naveo je ministar.\nepidemilog/ministar građevinarstva/tomislav momirović


Sportske.net - Premijerligaši odredili cene sezonskih ulaznica, Arsenal "dere" više nego ikad!\nPremijerligaši odredili cene sezonskih ulaznica, Arsenal "dere" više nego ikad!\nPremijerligaški klubovi odredili su cene sezonskih ulaznica. Većina klubova je podigla cenu, samo ih je Sanderlend snizio, a Arsenal je gotovo duplo skuplji od sledećeg na listi!\nIako je i dalje u svetu ekonomska kriza, izgleda da se fudbalski klubovi na to ne obaziru puno. Ovog leta su transferi basnoslovni, klubovi ne žale novac na pojačanja, rekviziti klubova u većini zemalja Evrope takođe dostižu istorijski maksimum, a ništa nije drugačije ni sa sezonskim kartama.\nEnglezi su poznati po tome da "deru" na cenama ulaznica, ali niko to ne radi kao Arsenal.\nArsenalova najeftinija sezonska ulaznica za narednu sezonu probila je cenu od 1000 funti i iznosi 1014 funti! Prosto neverovatno, a ako biste želeli da gledate sa jednog od najboljih mesta, morali bi da izdvojite neverovatnih 2013 funti!\nArsenal sigurno nije imao cilj da druge cene izgledaju jeftino, ali svakako se stiče takav utisak, ako pogledate kompletnu listu.\nDrugi najskuplji je Totenhem sa 795 funti za najeftiniju sezonsku, sledi ih Liverpul, sa 710 funti, sledeći na listi je Vest Hem sa 640, a Sautempton je takođe preko 600, sa 608.\nNajeftinija sezonska za navijače većine klubova koštaće između 400 i 600 funti, a ispod 400 su Lester, Aston Vila, Njukasl, Vest Bromvič i, verovatno nećete verovati, ali jedini klub za koji treba izdvojiti manje od 300 funti na nivou sezone, odnosno tačno 299, je šampion, Mančester Siti.\nPomalo paradoksalno, ali će verovatno neki primetiti da novac od ulaznica i nije baš toliko neophodan vlasnicima Sitija.


GENERAL RATKO MLADIĆ POSLAO PORUKU IZ HAGA UOČI IZBORA: Oduprite se svim oblicima ugrožavanja Republike Srpske i njenih institucija | Ekspres.net\nRatni komandant Vojske Republike Srpske, haški osuđenik, Ratko Mladić obratio se uoči izbora u BiH javnosti Srpske porukom koju je na današnjoj pres konferenciji u Banjaluci preneo predsednik Organizacije starešina VRS Milovan Milutinović, čiji je Mladić, kako je rečeno, član.\nMladić je poručio da je "obaveza svih političara i patriotskih snaga da se odupru svim oblicima ugrožavanja Republike Srpske i njenih institucija", rekao je Milutinović, a preneo javni servis Republike Srpske Milutinović je naveo i da je Mladić "prihvatio da u narednom periodu bude biran za počasnog predsednika te organizacije".\n"Mladić je naveo da to ne radi radi sebe, već zbog podrške ciljevima definisanim Statutom Organizacije starešina VRS i potrebom okupljanja patriotskih snaga oko osnovnih ciljeva i obaveza usmerenih očuvanju Srpske i povećanju brige za porodice poginulih, ratne vojne invalide, borce i starešine koji su dali nesebičan doprinos", naveo je Milutinović.\nMladića je Haški tribunal u prvostepenom postupku osudio na doživotnu kaznu zatvora za, kako je navedeno u obrazloženju, genocid u Srebrenici, zločine protiv čovečnosti i druge ratne zločine.\nizbori Republika Srpska bih Ratko Mladić poruka ugoržavanje


Kingston uveo kapacitete od 128GB u asortiman enkriptovanih USB fleš diskova | Polarotor\nYou Are Here: Home » Hardware » Kingston uveo kapacitete od 128GB u asortiman enkriptovanih USB fleš diskova\nKingston uveo kapacitete od 128GB u asortiman enkriptovanih USB fleš diskova\nKingston Digital Europe Co LLP, ogranak zadužen za Flash memorije u okviru Kingston Technology Company, Inc., svetskog lidera u memorijskim proizvodima i tehnološkim rešenjima objavio je danas dodatak kapaciteta od 128GB za svoja tri enkriptovana USB fleš diska. Ovi diskovi deo su celokupnog asortimana enkriptovanih rešenja koja odgovaraju na potrebe kupaca svih nivoa.\nKupci i organizacije postali su svesni potrebe za privatnošću i zaštitom podataka usled usvajanja regulativa poput GDPR i CCPA. Dodatne mogućnosti za zaštitu podataka takođe su postale nužne i usled povećanja obima rada od kuće. Dodatak enkriptovanih USB fleš diskova u svakodnevne radne procese je jednostavan korak da na lak način obezbedite sigurnost podataka. Bilo da se radi o ličnim, poslovnim ili informacijama klijenta, pronalazak odgovarajućeg enkriptovanog diska može napraviti značajnu razliku između vašeg spokoja kada je sigurnost informacija u pitanju i brige oko gubitka podataka.\nDataTraveler Locker+ G3 je jednostavan za upotrebu, bez potrebne za instaliranjem dodatnih aplikacija – sav softver i potrebna sigurnost su već ugrađeni. Disk je kompatibilan sa Windows i Mac operativnim sistemima i korisnici mogu pristupiti podacima sa više uređaja, bez potrebe za instaliranjem programa na svakom pojedinačnom računaru.\nKingstonov DataTraveler Vault Privacy 3.0 (DTVP 3.0) USB fleš disk pruža cenovno pristupačnu sigurnost poslovnog nivoa sa 256-bitnom AES enkripcijom baziranom na hardveru u XTS načinu rada. Takođe podržava read-only funkciju kako bi izbegao potencijalne malware rizike. DTVP 3.0 dopušta organizacijama prilagođavanje diskova kako bi se uklopili u postojeće korporativne IT potrebe. Co-logo, serijski brojevi, broj pokušaja unosa lozinke, minimalna dužina lozinke i prilagođeni identifikatori proizvoda za integraciju sa standardnim end-point softverom za upravljanje (white-listing) – sve su opcije koje stoje na raspolaganju korisniku i moguće ih je prilagoditi.\n„Prenosna sigurnost podataka postaje sve bitnija povećanjem obima rada od kuće. Kingston sa zadovoljstvom proširuje ponudu enkriptovanih USB rešenja kako bi pomogao korisnicima u preuzimanju kontrole nad njihovim sigurnosnim potrebama“, kaže Oscar Escayola, biznis menadžer za fleš memoriju pri Kingston EMEA. „U okviru našeg asortimana enkriptovanih diskova nudimo visok nivo enkripcije, brze USB 3.0 performanse, a nakon 10 pokušaja provale diskovi se zaključavaju i korisnici mogu da budu sigurni da su njihovi podaci bezbedni“.


Napredni ultrazvučni detektor pukotina Proceq 100 | mehatronika.gomodesign.rs\nProceq Detektor pukotina 100 je fleksibilan ultrazvučni instrument vrhunske tehnologije za inspekciju. Osnovni UT model može da se nadogradi sa Ultrasonic Time of Flight Diffraction (TOFD) i Phased Array (PA) režimima bilo kad i bilo gde na licu mesta.\nInstrument tehničarima nudi izuzetno sveobuhvatno mereno rešenje i ima sve popularne tehnike za određivanje veličine pukotine kao što su DGS, DAC, AVG, TGK i AWS. Zahvaljujući A, B, C, True Top i End scans mogućnostima snimanja, korisnici mogu obavljati mnoge aplikacije.\nZaštićeni čvrstim IP 66 poklopcem, unutrašnji mehanizmi instrumenta donose mnoge prednosti korisniku: Na primer, 3D scan planovi koji pomažu da se stvore inspekcijske procedure i da se analiziraju rezultati. Podešavanja se mogu sačuvati i ponovo koristiti, čarobnjaci i opciono specifična pomoć omogućavaju brzu konfiguraciju.\nJoš jedna odlična funkcija uređaja je smanjenje propusnog opsega do 200 kHz za testiranje prigušnih materijala. Pored toga, 450 volti dostavljenih sondi omogućavaju korisniku da zaista “vidi” više na ekranu. Osetljiva pojačala mogu vršiti TOFD inspekcije bez predpojačala i svi modeli imaju kodiranje u 2 ose.\nNaši klijenti imaju koristi od utvrđenog visokog kvaliteta Proceq usluga: brze reakcije, vrhunske usluge i lokalne podrške koja pokriva mnoge jezike.\nKlik točak za brzu navigaciju\nGrupisane opcije za jednostavno podešavanje, merenje i analizu\nPrečica tasteri za jednostavan pristup uobičajenim opcijama\nKontekst osetljiva pomoć\nPrilagodljivi ekran sa izbornim rasporedima\nGeneralna inspekcija komponenti\nKompleksne geometrije kovane i livene robe\nDelaminacija kompozita vazduhoplova\nInspekcija za mapiranje korozije\nTerensko profiliranje debljine


Krasić do kraja nedelje prelazi u Juve\nKako prenosi ruski portal Sovietsport vezista CSKA iz Moskve Miloš Krasić pojačaće Juventus do kraja nedelje nakon što su klubovi dogovorili visinu obeštećenja.\nKao što je poznato, Krasić je ranije postigao dogovor sa Italijanima oko ličnih primanja pa ruski mediji navode da bi on do kraja nedelje i zvanično mogao da postane član italijanskog kluba.\nIako su ga tražili Fenerbahče i Mančester siti Krasić je više puta u prethodnih par meseci ponavljao da želi isključivo u Juventus pa će mu se želja, kako stvari stoje konačno ostvariti.\nUkoliko se transfer realizuje do kraja nedelje, CSKA će biti značajno oslabljen u velikom derbiju protiv Spartaka za vikend.\nKrasić je u Rusiju stigao 2004. godine iz Vojvodine, a za prethodnih šest godina u CSKA osvojo je dva prvenstva, četiri Kupa i Kup UEFA.


U GRADSKOJ KUĆI ODRŽAN SASTANAK U ORGANIZACIJI PROGRAMA UJEDINјENIH NACIJA | Novi Sad\nPočetna stranica › U GRADSKOJ KUĆI ODRŽAN SASTANAK U ORGANIZACIJI PROGRAMA UJEDINјENIH NACIJA\nU GRADSKOJ KUĆI ODRŽAN SASTANAK U ORGANIZACIJI PROGRAMA UJEDINјENIH NACIJA\nU organizaciji Programa Ujedinjenih nacija za razvoj (UNDP) i Grada Novog Sada, održan je sastanak u Gradskoj kući, na kojem se diskutovalo o narednom Nacionalnom izveštaju o humanom razvoju za Srbiju pod nazivom „Prilagodlјivost (resilience) gradova i naselјa“. Šef kabineta gradonačelnika Novog Sada Aleksandar Petrović, zajedno sa predstavnicima UNDP, prisustvovao je tom sastanku koji se u vidu konsultacija sa javnim sektorom i organizacijama civilnog društva, organizuje u više gradova na teritoriji Srbije kako bi se stvorila baza za izradu Nacionalnog izveštaja o humanom razvoju. Radnom sastanaku u Novom Sadu prisustvovali su i predstavnici gradskih uprava za zdravstvo, za socijalnu i dečju zaštitu, privredu, za zaštitu životne sredine, prestavnici Sektora za vanredne situacije, Saveta za javni red i mir i bezbednost Skupštine grada, kao i gradski ombudsman i predstavnici nekoliko udruženja i nevladinih organizacija koja deluju u različitim oblastima funkcionisanja grada.\nŠef kabineta gradonačelnika Aleksandar Petrović istakao je tom prilikom da diskusija predstavlјa priliku za lokalne partnere i Program Ujedinjenih nacija za razvoj, da se dogovore u vezi sa oblastima koje će Izveštaj o humanom razvoju analizirati. Na današnjem sastanku se diskutovalo o glavnim izazovima na koje treba odgovoriti, a to su nedovolјno korišćenje multisektorskih partnerstava da bi se zaštitili lјudski životi i njihova imovima u slučaju neželјenih događaja, kao i o suočavanju sa različitim vrstama rizika i efikasnosti otklanjanja društveno-ekonomskih posledica kriza, uklјučujući i posledice na životnu sredinu. Programski saradnik UNDP Daniel Varga je rekao da indeks humanog razvoja prati kretanja u više oblasti razvoja društva, pre svega u oblasti obrazovanja, zdravstva i ekonomije i da je njegova suština u sposobnosti lokalnih zajednica da se adaptiraju u uslovima nepredviđenih šokova. On je naglasio da je prilagodlјivost naselјa i zajednica u gradovima tema koja spaja sve aktere i donosioce odluka koji se bave smanjenjem rizika od nepogoda, klimatskim promenama, kao i socio-ekonomskim i institucionalnim razvojem.\nUčesnici diskusije zaklјučili su da je neophodno raditi na prevenciji u cilјu zaštite građana, kao i na tome da u svakom segmentu života grada postoji unapred osmišlјen plan reagovanja u nepredviđenim situacijama. Istaknuto je da je važno doći do rešenja kako gradove napraviti što otpornijim na šokove i vanredne situacije i stvoriti preventivne mehanizme kroz koncept prilagodlјivosti, tako da bi jedna lokalna samouprava mogla brzo da se oporavi od šokova, da bude u funkciji dok kriza traje i da uči iz tog iskustva za delovanje u budućnosti.\nNovi Sad, 24. novembar 2014. godine


Evropska komisija o kandidatima za članstvo u EU: Pojačati reformske napore – Bankar.me\nEvropska komisija o kandidatima za članstvo u EU: Pojačati reformske napore\nOctober 7, 2020 CRNA GORA, MAKRO, SVE VIJESTI Leave a comment\nU većini zemalja Zapadnog Balkana ove godine usporene su reforme potrebne za ostvarivanje članstva u EU. One bi ubuduće morale da intenzivnije rade na jačanju nezavisnog pravosuđa, suzbijanju korupcije, ali i omogućavanju slobode medija.\nEvropska komisija je usvojila novi komunikacioni plan vezan za proširenje EU. U njemu su jasnije definisane reforme koje kandidati za članstvo treba da ostvare.\nZa Zapadni Balkan i Tursku to znači da bi trebalo više da porade na vladavini prava a posebno na jačanju nezavisnog pravosuđa, za šta trenutno, kako se Komisiji čini, nema dovoljno političke volje. Takođe, prema izveštaju EK, u većini ovih zemalja borba protiv korupcije je usporila te su one još uvek daleko od standarda kakvi su potrebni za članstvo u Uniji. Slična je situacija i sa slobodom medija.\nSrbiju i Crnu Goru, kako se navodi, u budućnosti očekuju politički dijalozi o reformama, koji će prethoditi daljem otvaranju poglavlja i “mogućim korektivnim merama”.\nPrema ovom izveštaju Evropske komisije, Albanija i Sjeverna Makedonija su napravile određeni progres u reformama, a Bosna i Hercegovina bi trebalo da razmotri 14 ključnih tačaka kako bi ostvarila dalji napredak. Od Kosova se očekuje da intenzivira napore na implementaciji Sporazuma o stabilizaciji i pridruživanju.\nIzveštaj Evropske komisije možete pročitati ovdje.\nNeophodno i bolje povezivanje unutar Zapadnog Balkana\nNije međutim dovoljno samo raditi na unapređenju nacionalnih ekonomija i pravosuđa. Kako piše evropski komesar za proširenje Oliver Varhelji, za Zapadni Balkan je ključna i povezanost Beograda, Podgorice, Prištine, Sarajeva, Skoplja i Tirane. Varhelji je u autorskom tekstu za Politiku pojasnio zašto je ona ključna: za živote ljudi, za biznise i za ekonomije regiona, posebno kada se mora podstaći oporavak nakon Kovid-19 pandemije. On napominje i da se mora smanjiti jaz u privrednom razvoju između regiona i EU, što će ubrzati proces integracije tih zemalja u EU.\n“To su glavni razlozi zbog kojih je Evropska komisija ove nedjelje predstavila obiman sveobuhvatni Ekonomsko-investicioni plan za Zapadni Balkan. Plan predviđa mobilisanje do devet milijardi eura sredstava za finansiranje investivcionih prioriteta u oblasti transporta, energetike, zelene i digitalne tranzicije, za stvaranje dugoročnog rasta i otvaranje radnih mesta”, naveo je on.\nPOJMOVIeu integracije zemlje zapadnog Balkana\nPrevious Oštar pad Wall Streeta, Tramp prekinuo pregovore o novim podsticajima\nSljedeći Rizikujemo masovne bankrote i nezaposlenost\nGoran Folić novi vršilac dužnosti direktora Z...


Rekonstrukcija starog jezgra Pančeva – Javno preduzeće "URBANIZAM" Pančevo\nRekonstrukcija starog jezgra Pančeva\n– Projekat Staro Pančevo je projekat izgradnje i rekonstrukcije, koju će slediti i revitalizacija dela starog gradskog jezgra omeđenog ulicama Petra Drapšina, Braće Jovanovića, Mučeničke i Nikole Tesle. Među njima su Crkva svetog “Karla Boromejskog” sa obeliskom iz 1757. godine, Gimnazija “Uroš Predić” iz 1863. godine i zgrada “Narodne banke” (danas Banke Inteza) u Štrosmajevoj 2, sazidana 1911. godine.\n– Predstojeći posao podrazumeva kompletnu zamenu infrastrukture, instalacija, vodovodne i kanalizacione mreže i kišne kanalizacije. Zatim sledi parterno uređenje i javna i dekorativna rasveta. Jedan deo će ostati sa integrisanim saobraćajem, a drugi će biti pešačka zona. Planirana je izgradnja i rekonstrukcija saobraćajnica i saobraćajne signalizacije.\n– Cilj arhitekture u izgradnji i rekonstrukciji Starog Pančeva je da preobrazi, preispita i poveže prostor.\n– Vodilo se računa da rekonstrukcija partera da reakciju na vremenske slojeve ali i da oslika sadašnji društveni kontekst, da bude urađena u duhu vremena ali bez primene prefabrikovanih materijala. Stare granitne kocke različitih dimenzija, ponovo upotrebljene upotpuniće se novim obrađenim granitnim pločama i kockama koje će vremenom, u svakodnevnom korišćenju dati patinu svakodnevnice. Primenjeni metal će dočarati neka druga vremena svojom mat antracit obradom, dok će oblici i funkcija mobilijara, javne i dekorativne rasvete pratiti savremene tokove.\n– Cilj svih aktivnosti je oživljavanje javnih prostora nakon rekonstrukcije – projekat u urbanom kontekstu, koji nosi viziju budućeg života u gradu, a ujedno i edukuje i vaspitava. Odgovor na najugroženiji deo života grada – javni prostor.\nPlan i strateška procena za kompleks južne industrijske zone u Pančevu na javnom uvidu


IZRASTAO U JUNAKA CRVENO-BELIH Evroligo, upoznala si Dejana Davidovca\nUz taktičko nadmudrivanje talentovanih trenera Dušana Alimpijevića i Šarunasa Jasikevičijusa pobedu je odnela Crvena zvezda, koja je posle uzbudljivog finiša slavila sa 77:65. U junaka utakmice izrastao je Dejan Davidovac!\nI ne samo zato što je pogodio tri ključne trojke sredinom poslednje četvrtine. Ne, nije zbog toga bio heroj, već i zbog dve neverovatne blokade u finišu za infarkt, zbog mešavine smirenosti i agresivnosti kojom pleni, iako ima tek 22 godine.\nZbog majstorstva koje je prikazao na evroligaškoj sceni onda kada se utakmica rešava. To mogu samo igrači satkani za velika dela, koji prekinu seriju rivala od sedam uzastopnih pobeda.\nDavidovac je pokazao ove sezone da je košarkaš za velika dela, bez obzira što mu je ovo prva evroligaška sezone u karijeri. Iako je debitant u elitnom takmičenju, igra kao da iza sebe ima nekoliko godina igranja vrhusnke košarke, okršaja sa najvećim rivalima...\nPokazao je mladi košarkaš Crvene zvezde koliko može ove sezone. Trener Dušan Alimpijević se ne libi da mu pruži šansu kada s elomi meč, a Davidovac mu to vraća na sjajan način.\nOdlično je igrao i protiv Reala, kada je bio jedan od tihih junaka, a posle trijumfa nad Žalgirisom jasno je da će tek pružati sjajne partije.\nKUVANJE SE NASTAVLJA Delovi Srbije i dalje pod uticajem vrelog vazduha, temperatura i do 38 stepeni


Dana 24. februara 2020. godine izmenjene su Smernice za utvrđivanje stvarnog vlasnika stranke i smernice za evidentiranje stvarnog vlasnika registrovanog subjekta u centralnoj evidenciji. Podsećanja radi prve Smernice donete su 8. januara 2019. godine nakon završene nacionalne procene rizika od pranja novca i finansiranja terorizma. Procena rizika ukazala je da postoji potreba za dokumentom koji će na praktičan način kroz niz primera i dodatnih objašnjenja pomoći obveznicima u ispunjavanju jedne od najtežih obaveza po Zakonu o sprečavanju pranja novca i finansiranja terorizma (Službeni glasnik RS, br. 113/17 i 91/19). Navedena aktivnost definisana je kao prioritetna u Akcionom planu koji prati procenu rizika i realizoavna je uz saradnju privatnog i javnog sektora što je rezultiralo donošenjem jedinstvenih smernica.\nPrateći praksu i razumevanje od strane obveznika Smernice su dopunjene u delu koji se odnosi na slučajeve novoosnovanih pravnih lica i deo koji se odnosi na izuzetke od pribavljanja podataka o stvarnom vlasniku i usaglašene sa izmenama Zakona.\nSmernice su objavljene na internet prezentaciji Uprave za sprečavanje pranja novca, u delu Propisi.


Raković Radivojević: Neće biti zatvaranja prolaza na gradskom trgu – ZoomUe\nUŽICE – Gradonačelnica Užica Jelena Raković Radivojević rekla je da neće biti zatvaranja prolaza na gradskom trgu u Užicu preko puta MUP-a. Ona je istakla da je taj prolaz površina za javnu namenu i da će tako ostati do daljneg.\n„Nikakav zahtev od stanara zgrada ili bilo kog drugog lica nije stigao u Gradsku kuću, Gradsku upravu za urbanizam, ni u JP Užice razvoj“, navela je gradonačelnica Užica.\nNačelnik Gradske uprave za urbanizam, izgradnju i imovinsko pravne poslove Zoran Despić potvrdio je da je taj prostor kod stepeništa predviđen da se koristi kao javna pešačka površina uz obližnji pešački prelaz i da nisu u planu promene. On dodaje da prolaz ne može tek tako da se zazida i da je neophodno prvo uraditi urbanistički projekat koji bi išao na javnu raspravu.\nUčenici Tehničke škole Požega u akciji čišćenja otpada\nNext story U Užicu 29 novozaraženih\nPrevious story Zimska avantura na sankama (VIDEO)


You are at:Home»Prethodna izdanja»2008»30»IPTV: Subverzija\nOd kako se pojavio Internet, ne stišavaju se rasprave koje se tiču njegovih performansi i uticaja ne samo na perceptivno polje miliona korisnika, fenomene preko kojih se mogu detektovati kardinalne promene u polju interpersonalne komunikacije, socijalne bliskosti i distance, nego i teme načelnog karaktera, kao što su pitanja slobode, mehanizama kontrole mreže, renoviranja totalitarizma, paradoksalnog statusa demokratske javnosti, problema socijalne atomizacije itd.\nPerformanse Interneta posebno su zanimljive iz perspektive razumevanja modernih medija. Ako smo istovremeno i svedoci i saučesnici procesa globalizacije koji se, između ostalog, ospoljava u strukturi modernih medija podređenih logici kapitala kojoj servilno – komercijalno – služe, lako je, naime, evidentan proces monolitizovanja javnog menja, Internet će usloviti značajne promene u strukturi strategija informisanja.\nJer već sada je jasno da savremeni mediji, a posebno globalne TV mreže, potvrđuju tezu prema kojoj televizija nema više naivno-benignu funkciju reprezentovanja stvarnosti, već upravo suprotno, njenog kreiranja. Uprkos činjenici da informativni programi neodoljivo liče jedni na druge, da su čak i studiji slično opremljeni, i da se voditelji biraju „kao po kalupu“, da su, shodno logici konkurencije, elektronski mediji prinuđeni da slede nepogrešivu strategiju repliciranja Istog, čini se da je prosečan gledalac danas manje uzurpiran u procesu slobodnog rasuđivanja nego što bi se to na prvi pogled moglo pomisliti, i to pre svega zahvaljujući Internetu.\nJer centri moći, ma kako bili zainteresovani da svet prilagode vladavini jednog principa, odnosno vladavini izabranog pogleda na svet, suočavaju se sa izazovom nove konkurencije koju, paradoksalno, omogućava specifična tehnologija u formi IP televizija. Teorijski gledano, fantazam tehno-progresa, koji je bio u službi vladavinskog principa, odnosno logike kapitala u čijem je središtu ogoljeni princip moći, dovršava se projektom IPTV koji predstavlja, u pravom smislu reči, subverziju sistema koji ga je načinio. Kako, naime, razumeti mogućnost da se u vreme globalizacije pojavljuje novi medij koji je utemeljen na performansama interaktivnosti, personalizacije, okrenut je lokalnim, naizgled malim i beznačajnim sadržajima i utemeljen na profilisanju ponude shodno interesima korisnika? Kako interpretirati promenjeni odnos između emitera kao „centra“ i korisnika kao „periferije“, ako ne kao svojevrsni opoziv globalne kontrole polja društvene komunikacije, koji se odvija izvan simboličkog važenja kategorija „novogovora“ globalne politike?\nKako razumeti potpuno novo komunikativno polje koje potencijalno obezbeđuje drugačije horizonte smisla izvan tzv. „velikih tema“ koje diktiraju moćnici, ako ne kao pokušaj da se uspostavi nova vrsta društvenih odnosa, utemeljenih na permisivnoj logici, dezinvestiranju u globalne sisteme i okrenute ka renoviranju skoro zaboravljene ideje zajedništva?\nKonkretno, „klasične“ televizije koje su u rukama privatnika, kompanija ili partija, u nadolazećoj epohi IPTV-a, da bi bile konkurentne, moraće ne da se takmiče sa svojim parnjacima, već da budu senzibilisane za sadržaje i komunikativne matrice koje nude slobodni, nepretenciozni, interaktivni, jednom reči „gerilski mediji“.\nAko je, u epohi obeleženoj nedvosmislenim i bahatim ospoljavanjem moći u svim segmentima društvene komunikacije, okretanje ka sebi i svojim bližnjima jedna od strategija „mikro-otpora“, koje su poslednja odbrana samopoštovanja individue u svetu bez ideala, onda pomenuta subverzija deluje logično, ohrabrujuće i smisleno.


► Od 1. jula veće olakšice socijalno ugroženim građanima za plaćanje računa\nOlakšice za plaćanje računa za struju i gas od 1. juna dobiće socijalno ugroženi građani sa većim prihodima nego što je to bio slučaj do sada, što će omogućiti da i višečlano domaćinstvo (šestoro i više članova) sa mesečnim primanjima do 35.696 dinara ostvari to pravo, pišu "Večernje novosti".\nResorni ministar Aleksandar Antić rekao je da je učinjeno sve da se procedura olakša. "Svi koji uživaju socijalnu pomoć ili dečji dodatak, ne treba uopšte da se prijavljuju za ovu meru, ona im se automatski dodeljuje, Dva puta godišnje pravilnikom utvrđujemo limite prihoda koji se usklađuju sa rastom potrošačkih cena, kako bi i ljudi sa većim primanjima mogli da konkurišu", objasnio je Antić.\nOva mera je na snazi tek nekoliko godina, ali je, kako je naveo, već koristi oko 75.000 porodica koje svakog meseca imaju te olakšice.\nAntić je pozvao sve koji smatraju da ispunjavaju uslove, da ostvare to pravo preko lokalnih samouprava i njihovih centara za socijalni rad.\nPotpredsednik Socijalističke partije Srbije (SPS) Aleksandar Antić izjavio je danas da socijalisti ostaju na liniji zajedničke politike koju godinama sprovode zajedno sa Srpskom naprednom...


Triglav u Srbiji: rast premije od 22 odsto u 2016 - Sve o osiguranju\n6. aprila 2017.\tVesti 807 Pregleda\nTriglav osiguranje Beograd je u 2016. godini ostvarilo rast ukupne premije osiguranja od 22% (obračunato u evrima) u odnosu na isti period u prethodnoj godini. Segment neživotnih osiguranja zabeležio je rast u evrima od 17%, dok je porast u delu životnih osiguranja tokom 2016. godine u evrima čak za 232% veći u odnosu na isti period 2015. godine.\nDruštvo je krajem trećeg kvartala uvelo proizvod dobrovoljnog zdravstvenog osiguranja za vanbolničko lečenje i razvilo rasprostranjenu mrežu institucija sa kojima sarađuje u pogledu pružanja medicinskih usluga svojim osiguranicima. Po poslednjim javno objavljenim podacima sa tržišta osiguranja Srbije (devet meseci 2016. godine), a u poređenju sa istim periodom prethodne godine, Triglav osiguranje Beograd, povećalo je i udeo u ukupnoj premiji tržišta osiguranja Srbije sa 4,2% na 4,8% i zauzima petu poziciju od ukupno 19 osiguravajućih društava što predstavlja rast za jednu poziciju u odnosu na 2015. godinu.\nPrethodni tekst „Dunav osiguranje“ ostvarilo dоbit 1,06 miliјаrdi dinаrа – tri putа višе nеgо u 2015. gоdini\nSledeći tekst Dunav: Masovnije osiguranje snižava premiju\n22. oktobra 2015.\t36,519


Čitamo prošlost pišemo budućnost - Vijesti.me\nDAN POSVEĆEN BIBLIOTEKAMA\nCentralna univerzitetska biblioteka (CUB) Univerziteta Crne Gore organizovaće danas Nacionalni dan podizanja svijesti o bibliotekama, pod sloganom “Čitamo prošlost, pišemo budućnost”. Program se realizuje u okviru Erasmus+ projekta Mreže servisa za podršku bibliotečkoj mreži Zapadnog Balkana (LNSS) kroz modernizaciju biblioteka i nivoa stručnosti i kvalifikacija bibliotečkog osoblja u visokoškolskim institucijama u zemljama Zapadnog Balkana.\nObilježavanje Nacionalnog dana podizanja svijesti o bibliotekama podrazumijeva organizovanje nekoliko programa i akcija u univerzitetskim i narodnim bibliotekama, čiji je cilj da podsjeti javnost na važnost učešća biblioteka u procesu formalnog i neformalnog obrazovanja, odnosno u izgradnji društva znanja, kao i da doprinese podizanju nivoa stručnosti bibliotečkog osoblja u cjelini. U ovoj manifestaciji učestvuju univerzitetske, narodne, visokoškolske i specijalne biblioteke, kao i Nacionalna biblioteka “Đurđe Crnojević”.\nNa inicijativu CUB da sve narodne biblioteke u Crnoj Gori podrže akciju “Biblioteke za studente”, odnosno da omoguće besplatan upis 5. oktobra za sve studente, bez obzira na to da li su studenti državnog ili privatnih univerziteta, odazvale su se narodne biblioteke u Baru, Beranama, Budvi, Cetinju, Kotoru, Nikšiću, Herceg Novom i Podgorici. Cilj ove akcije je simboličan doprinos afirmaciji bibliotečko-informacione struke, ali i doprinos visokom obrazovanju u Crnoj Gori.\nPored toga, manifestacija Nacionalni dan podizanja svijesti o bibliotekama podrazumijeva i organizovanje prezentacija i predavanja namijenjenih akademskom osoblju, studentima i bibliotekarima. Programi će se održati 5. oktobra u sjedištu CUB, u Rektoratu Univerziteta, kao i u njenom odjeljku, Pomorskoj biblioteci u Kotoru. Tim povodom, Narodna biblioteka “Dr Radovan Lalić” u Beranama organizovaće izložbu knjiga iz legata Margite Lalić Terzić.


Nikola Đurđić - Blic Sport\nNikolić: Nisam zadovoljan iako je cilj ostvaren, asistencije cenim isto koliko i golove\nTrener Partizana Marko Nikolić rekao je da nije potpuno zadovoljan, iako su njegovi fudbaleri pobedili Napredak i prošli u osminu finala Kupa Srbije.\nRADOST U HUMSKOJ Đurđić postao otac, Marjanović menja ženu u obavezama sa bebom\nSlobodne dane na početku reprezentativne pauze crno-beli koriste kako bi bili sa članovima porodice, suprugama ili devojkama.\nĐurđić se preselio u Cvajtu, biće zadužen za golove u Dizeldorfu\nNaš fudbaler Nikola Đurđić i napadač Augzburga provešće ostatak sezone na pozajmici u Dizeldorfu.\nPOSLE DEBAKLA PROTIV PSŽ-A Nikola Đurđić: Ibri su bila pomešana osećanja\nFudbaleri Malmea poraženi su od Pari Sen Žermena sa 5:0 na svom terenu u petom kolu Lige šampiona. Uprkos lošem rezultatu ekipe, naš fudbaler Nikola Đurđić ostavio je odličan utisak i iznudio penal koji Markus Rozenberg nije pretvorio u gol.\nINTERVJU Nikola Đurđić pred feštu u Malmeu: Biće haos zbog Ibre\nŠvedsku trese prava fudbalska groznica! Omiljeni sin, ikona ove skandinavske zemlje, Zlatan Ibrahimović dolazi sa PSŽ-om u svoj Malme na meč Lige šampiona. Euforija je velika, čitav grad jedva čeka da se pokloni heroju nacije. Nikola Đurđić za "Blic" otkriva delić atmosfere pred večerašnji meč.\nĐurđić o plasmanu Malmea u LŠ: Napravili smo veliki podvig\nFudbaler Malmea Nikola Đurđić rekao je da je njegov tim napravio veliki uspeh plasmanom u grupnu fazu Lige šampiona.\nĐurđić nezaustavljiv, dvostruki strelac za Malme\nSrpski fudbaler Nikola Đurđić spasao je svoj Malme na gostovanju Otvidabergu, pošto je postigao dva gola u remiju 2:2 u okviru 18. kola švedskog prvenstva.\nDebi iz snova: Nikola Đurđić strelac i asistent za šampiona Švedske /VIDEO/\nNaš fudbaler Nikola Đurđić debitovao je za Malme golom i asistencijom u trijumfu nad Sundsvalom sa 3:0.\nĐurđić pogodio iz penala u porazu Augzburga\nSrpski fudbaler Nikola Đurđić postigao je jedini gol za Augzburg u porazu od Kajzerslauterna u prijateljskoj utakmici odigranoj u Beleku rezultatom 2:1.


mjesečni horoskop Archives - Mesečni Horoskop za JUN 2022.\nHome » mjesečni horoskop\n6. juna 2022. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom maja očekuje nas puno dešavanja na nebu, koja će sigurno da utiču na svakog od nas… Merkur kreće ...[Pročitajte ceo članak]\n27. aprila 2022. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom maja očekuje nas puno dešavanja na nebu, koja će sigurno da utiču na svakog od nas… Venera ulazi u ...[Pročitajte ceo članak]\n1. aprila 2022. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom marta očekuje nas puno dešavanja na nebu, koja će sigurno da utiču na svakog od nas… Venera ulazi u ...[Pročitajte ceo članak]\nMesečni horoskop za mart 2022.\n23. februara 2022. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom marta očekuje nas puno dešavanja na nebu, koja će sigurno da utiču na svakog od nas… Naši astrolozi ...[Pročitajte ceo članak]\n19. januara 2022. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom februara… Konjukcija Venere i Marsa Merkur kreće direktno Sekstil Marsa sa Jupiterom Sekstil Marsa i ...[Pročitajte ceo članak]\n3. januara 2022. // 0 komentara\nSve najbolje u 2022. žele vam vaši astrolozi! Nastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom januara… Markur ulazi u znak Vodolije. Sunce u konjukciji ...[Pročitajte ceo članak]\n9. decembra 2021. // 0 komentara\n24. novembra 2021. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom decembra… Sunce u sekstilu sa Saturnom. Merkur ulazi u Jarca a Mars u Strelca. Konjukcija Venere i ...[Pročitajte ceo članak]\n20. oktobra 2021. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom novembra… Merkur u trigonu sa Jupiterom Venera ulazi u znak Jarca Merkur ulazi u znak Škorpiona Sunce u ...[Pročitajte ceo članak]\n24. septembra 2021. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom oktobra… Merkur u kvadratu sa Plutonom Venera u sekstilu sa Plutonom Venera u kvadratu sa Jupiterom Sunce ...[Pročitajte ceo članak]\n31. avgusta 2021. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom septembra… Mars u opoziciji sa Neptunom. Venera u kvadratu sa Plutonom. Merkur u trigonu sa Saturnom. ...[Pročitajte ceo članak]\n25. jula 2021. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom avgusta… Venera ulazi u znak Vage Merkur i Sunce u opoziciji sa Uranom. Merkur u opoziciji sa Jupiterom ...[Pročitajte ceo članak]\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom jula… Mars i Venera prave opoziciju sa Saturnom i kvadrat sa Uranom Mars je u opoziciji sa Saturnom Merkur ...[Pročitajte ceo članak]


Meso domaćeg porekla od 1. aprila se posebno obeležava - Portal Kvalitet\nMeso domaćeg porekla od 1. aprila se posebno obeležava\nKao što smo već pisali ovde, meso i proizvodi u kojima je najmanje 50 procenata mesa domaćeg porekla u svim trgovinama u Srbiji od 1. aprila nosiće oznaku „Poreklom iz Srbije“.\nObeležavanje domaćih proizvoda od mesa posebnom grafičkom oznakom uvedeno je novim Pravilnikom o deklarisanju, označavanju i reklamiranju hrane, čija primena počinje 1. aprila.\nNa ovu meru Ministarstvo poljoprivrede se odlučilo da bi dalo dodatni podsticaj domaćoj proizvodnji mesa, mesnih proizvoda, stočne hrane i klaničnoj industriji, a zahvaljujući ovoj meri kupci će imati jasan uvid o poreklu proizvoda koji kupuju.\nNa ovaj način takođe ćemo ukazati potrošačima gde mogu kupovati domaće proizvode i promovisati prednosti kvaliteta domaćih proizvoda, a očekuje se da dugoročno ova mera pozitivno deluje na domaću proizvodnju.\nObaveza proizvođača mesa i mesnih prerađevina je da prodavcu dostavi izjavu kojom garantuje da je njegov proizvod u skladu sa propisima i da može da se obeleži grafičkom oznakom „Poreklom iz Srbije“, a prodavac to jasno mora da istakne na mestu gde se takvi proizvodi prodaju u njegovom objektu ili u vitrinama u kojima su izloženi.\nOsim garancije proizvođača da je meso domaće, tu izjavu će kontrolisati i Uprava za veterinu, odnosno veterinarska inspekcija, koja vrlo lako može da uđe u trag poreklu proizvoda na osnovu radnog naloga u mesnoj industriji, a u nalozima piše poreklo sirovine i sastojci koji idu u određenu prerađevinu.\nUkoliko se radi o mesu i/ili proizvodima od mesa koji se stavljaju u promet pod robnom markom (PL) subjekta u poslovanju hranom, a koji nije ujedno i proizvođač predmetnog proizvoda, tada je subjekat koji ima vlasništvo nad robnom markom (PL) dužan da od proizvođača obezbedi izjavu o poreklu mesa iz Srbije.


TotalCar.rs » Radnici Fijata u Kragujevcu u narednom periodu dolaziće na posao „po pozivu”\nRadnici Fijata u Kragujevcu u narednom periodu dolaziće na posao „po pozivu”\nFCA Srbija, novo\nPredsednik Samostalnog sindikata fabrike Fijat Krajsler automobili Srbija (FCA) Zoran Marković najavio je da će zaposleni u toj kompaniji u narednom periodu raditi “po pozivu”, ali i ocenio da to “ne znači kraj” Fijatove fabrike u Kragujevcu.\nMarković je za televiziju Kragujevac potvrdio da je poslovodstvo FCA obavestilo zaposlene da je Ministarstvo privrede odobrilo italijanskom proizvođaču da od 17. juna može da upućuje radnike na plaćeno odsustvo do kraja kalendarske godine.\n“Radnici će nastaviti da dolaze na posao po pozivu pošto je menadžment kompanije doneo odluku da se vozila proizvode samo u skladu sa potražnjom na svetskom tržištu”, rekao je predsednik sindikata.\nMarković je najavio da radnici FCA neće raditi sutra ni u ponedeljak, 17. juna, ali da će od utorka, 18. juna biti pozvani na posao.\n“Ovo ne znači kraj Fijatove fabrike i neuporedivo je sa slučajem nekadašnje fabrike ‘Zastava automobili’. Tokom plaćenog odsustva radnici će primati 65 odsto zarade od proseka u poslednjih 12 meseci”, kazao je Marković.\nOn je rekao da su radnici FCA “dosta uplašeni” jer je putem društvenih mreža preneta netačna informacija da Fijat neće raditi do kraja godine.\n“Tačno je da u skladu sa zakonom poslodavac ima pravo da pošalje radnike na 45 dana plaćenog odsustva, a Fijat je tražio dodatnih do 87 dana. Proizvodnja će se odvijati prema potražnji”, rekao je Marković.\nUpitan da li to znači da će se do početka avgusta, raditi tek dva-tri dana nedeljno, Marković je odgovorio da je to “najgori scenario”.\n“Matematički, ako se gleda sa odmorima i državnim praznicima, i ako bi i svih 87 dana bilo plaćenog odsustva, biće 40-ak radnih dana na šest meseci. Ali to je najgori scenario”, kazao je Marković.\nOn je dodao da je “alarm” u fabrici FCA u Kragujevcu “stisnut već godinu i po dana” i da se čeka na novi model koji bi rešio sadašnje probleme.\n“Vode se razgovori u pozitivnom smeru i sa predstavnicima Vlade Srbije i kompanije koja ima i želju i nameru da bude stožer razvoja privrede Srbije. Verujem, nadam se da će FCA dugo da radi u Kragujevcu i sa našim narednim pokoljenjima”, rekao je Marković.\nNevolje Maseratija sa SUV modelom u SAD\nNovi Hyundai plug-in hibridni SUV koncept premijerno u Los Anđelesu\nDelta Automoto poklanja prvi redovan servis\n„Tojota“ ispred Bavaraca\nŠpijunske fotke: Mercedes C-Klase karavan (2015)\nLexus: „Neće biti nove IS F generacije”


Uhapšenom u „Durmitoru“ uslovna kazna - KRIK\nUhapšenom u „Durmitoru“ uslovna kazna\nObjavio/la KRIK.rs 16/05/2018\nIlija Zec (foto: P.Petrović)\nIlija Zec, jedan od uhapšenih u restoranu „Durmitor“, osuđen je zbog nelegalnog držanja oružja na uslovnu kaznu u trajanju od tri godine i novčanu od 20.000 dinara.\nUkoliko u ovom roku ponovi krivično delo, sledi mu kazna od 10 meseci zatvora, predviđeno je sporazumom koji je juče potvrdio Viši sud u Beogradu.\nSuđenje protiv trojice optuženih za držanje i nošenje oružja, među kojima je bio i Zec, počelo je prošle nedelje. Postupak protiv njega je istog dana razdvojen pošto je priznao delo i nagodio se sa tužilaštvom.\nDesetoricu uhapšenih u junu prošle godine u restoranu „Durmitor“ policija je označila kao pripadnike škaljarskog kriminalnog klana, a optužnica je podignuta nekoliko meseci kasnije protiv trojice i to za držanje i nošenje oružja.\nZec je bio optužen da je nelegalno držao 16 metaka kalibra 9 milimetara koje je policija pronašla pri pretresu njegovog stana. U iskazu koji je ranije dao u tužilaštvu, naveo je da su to meci njegovog dede i da ih je doneo iz sela pre dve godine kao uspomenu.\nOn je u septembru prošle godine sa tužilaštvom već potpisao jedan sporazum o priznanju – zbog posedovanja 0,1 gram kokaina. Policija je kod njega pronašla kesicu sa kokainom u julu 2016. godine, oko dva sata iza ponoći nedaleko od beogradskih splavova. Zbog ovoga je kažnjen sa 100.000 dinara.\nZec je povezan i sa optuženima u drugom slučaju koji se odvija u Višem sudu – predmetu „Havana“. Svedočio je na suđenju vlasniku kazino kluba „Havana“ Vladimiru Popoviću za iznudu, kao njegov zaposleni. Popović je Zeca opisao kao sjajnog dečka koji radi kod njega u kazinu, kao i da mu ponekad vozi decu na trening.\nPročitajte više o slučaju „Havana“\nPročitajte sve vesti o slučaju „Durmitor“\nDijana Hrkalović (foto: mup.gov.rs)\nAdvokati traže da se Dijana Hrkalović brani sa slobode\nProširena istraga protiv Belivukove grupe za još jedno ubistvo\nZaplena marihuane (foto: MUP)\nMUP: Zaplenjeno 24 kilograma marihuane, uhapšene dve osobe


Prizemljeni avioni VRS i dalje trunu - Vijesti Srpske – Najnovije vijesti iz Republike Srpske\nNaslovna Republika Srpska Prizemljeni avioni VRS i dalje trunu\nU Mahovljanima, kod Banjaluke, već 14 godina propadaju 22 aviona bivše Vojske RS, a pokušaji da se oni ili osposobe ili prodaju Srbiji, koja je za neke od njih iskazala interes, nisu urodili plodom.\n„Zato vam ne možemo dati preciznije podatke o statusu aviona OS BiH“, odgovorili su oni.\n„Nezavisne“ su o ovom problemu pisale još 2009. godine, kada je postojala šansa da budu prodati Srbiji, a Igor Crnadak, tadašnji zamjenik ministra odbrane BiH, nam je tada rekao da je u nekoliko navrata u kapacitetu svoje funkcije dovodio predstavnike Ministarstva odbrane Srbije, koji su obavili inspekciju aviona i napravili popis onoga što bi za njih bilo zanimljivo. Crnadak nam je tada rekao da je obavio razgovore i s predstavnicima NATO-a i da je i s te strane omogućeno da se ovaj posao riješi.\n„U sklopu tog programa čak su izvršili remont nekih orlova koji su bili muzejski primerci kod Muzeja u Surčinu, a oni su u kudikamo gorem stanju od aviona na banjalučkom aerodromu, koji su uskladišteni unutar armiranobetonskih skloništa“, kaže Radić. Ostatak aviona bi se, kako on procjenjuje, mogao prodati privatnim entuzijastima, ali vjerovatno samo za neku simboličnu naknadu.\n„Poznato mi je da je RS jednom pokretnula to pitanje, ali se u Sarajevu pojavio problem izlaganja te vrste tehnike. To su ipak avioni koji su tokom rata leteli u sastavu VRS. Treći RS pešadijski puk Oružanih snaga ima interes da to bude izloženo. Posle nisam pratio šta se s tim dešavalo, ali očigledno se tu ništa nije napravilo“, kaže on.\n„RS je napravila spisak svoje tehnike, u FBiH nisu, i to je onda otežalo celu stvar. Osim toga, u tom periodu se pojavilo nekoliko velikih afera prodaje vojne opreme koja je formalno bila otpisana, samo da bi se kasnije prodala, pa je i to onda usporilo pregovore“, navodi Radić.


Potpredsednica Vlade Zorana Mihajlović uručila ugovore za 86 mladih mašinovođa „Srbija Karga“\nPotpredsednica Vlade Srbije i ministarka građevinarstva, saobraćaja i infrastrukture prof dr Zorana Mihajlović uručila je 22. marta u lokomotivskom depou u Nišu ugovore o radu za 86 mladih mašinovođa, koji su dobili posao u novoj železničkoj kompaniji „Srbija Kargo“.\nReč je o mašinovođama koje je je „Srbija Kargo“ nakon sprovedenog javnog konkursa primio na obuku u junu 2016. godine. Nakon sprovedene obuke i polaganja stručnog ispita, uz saglasnost Vlade Republike Srbije, stekli su se uslovi za njihov prijem u radni odnos.\n-Zahvaljujući sprovedenim reformama u železnici, vreme je da posle racionalnizacije krenemo da zapošljavamo nove radnike. To govori ne samo o dobroj perspektivi ove kompanije, već i koliko posla ima “Srbija kargo””, rekla je Mihajlovićeva, i najavila da će iduće godine biti zaposleno još 40 mladih mašinovođa, čime će biti rešen dugogodišnji problem nedostatka ovih kadrova.\nPrema njenim rečima, mladi ljudi koji su zaposleni u proseku imaju 23 godine, a do sada je prosek godina mašinovođa bio 50.\n“Železnica ima veliku budućnost u Srbiji i biće potrebno još kvalitetnih i visoko obrazovanih radnika, pre svega mašinovođa i ostalog pomoćnog osoblja, ali i saobraćajnih mašinskih i građevinskih inženjera, kao i stručnjaka iz oblasti elektrotehnike, telekomunikacija i informatike. Moja poruka mladima je: „Školujte se,\nzavršite fakultete i na železnici ćebiti posla za vas!”, poručila je potpredsednica Vlade i dodala da je zadatak države da radi na stvaranju uslova za zapošljavanje.\n„Srbija Kargo“ je kompanija nastala u okviru procesa reforme železničkog sektora u Srbiji i od svog osnivanja u avugustu 2015. godine uspešeno posluje bez državnih subvencija. Nikada do sada železnica u Srbiji nije u jednom trenutku primila ovoliko izvršnih radnika, a zahvaljujući uspešnom poslovanju, Vlada Republike Srbije omogućila je da „Srbija Kargo“ zaključi ugovor sa EBRD-om od 64 miliona evra za modernizaciju postojećih lokomotova i nabavku osam novih višesistemskih lokomotiva, kojima će upravljati upravo ovi mladi ljudi, rekao je v.d. generalnog direktora dr Miroljub Jevtić, i najavio tender za nabavku novih lokomotiva već u aprilu.\n-Zahvalni smo Vladi Srbije na podršci, zahvaljujući kojoj nabavljamo nove lokomotive, prvi put nakon 45 godina. Upravljanje ovim novim voznim sredstvima zahteva i adekvatne stručne kadrove, pa je Vlada odobrila njihov prijem kako bi spremni dočekali dolazak najsavremenijih lokomotiva sa mašinovođama koji bi njima upravljali i na prugama drugih železnica. Sva ova ulaganja omogućiće da se narednih godina prevoz robe železnicom u Srbiji poveća za oko 50 odsto, odnosno sa 12 na 18 miliona tona robe godišnje, – poručio je Jevtić.\nU Nišu je nove ugovore o radu sa „Srbija Kargom“ potpisalo trideset mladih mašinovođa iz cele Srbije, njih 44 već radi od 1. marta, a preostalih 12 će ugovore dobiti nakon završetka formalnih procedura.\nMeđu 86 primljenih mašinovođa, 10 je upravo iz Niša, a zaposlene su i tri žene. U ime novoprimljenih mašinovođa na poverenju se zahvalila dvadesetčetvorogodišnja Vesna Milojković iz Zaječara, koja je rekla da na najčešće pitanje kako žena da bude mašinovođa, odgovara sa „ako mogu dvoje dece da podignem, mogu i lokomotivu da vozim, – poručila je ona.


Restoran ne dozvoljava ulaz deci - TU Magazin\nRestoran ne dozvoljava ulaz deci\nBy redakcija on\t Sep 8, 2018 UGOSTITELJSTVO, ZANIMLJIVOSTI\nRestoran Omas Kueche na nemačkom ostrvu Rigenu u Baltičkom moru zabranio je dolazak deci u kasnim satima. Dakle, gosti ispod 14 godina posle 17.00 časova više neće moći u restoran, a razlog je za to je nevaspitanje i loše ponašanje dece.\nOvu nepopularnu meru vlasnik restorana je odlučio da sprovede u delo jer deca ne znaju da se ponašaju, kako su naveli u restoranu, a roditeljima nije stalo da utiču na to. Deca često uznemiravaju goste za susednim stolovima, smetaju konobarima i obaraju stvari sa stolova.\nPredsednik saveza hotela i restorana u Nemačkoj pokrajini Meklenburg-Zapadna Pomeranija, gde se ovaj restoran nalazi, nije zadovoljan zbog te odluke, ali naglašava da svaki ugostitelj ima pravo da vodi svoj posao kako želi.\nOva nepopularna odluka može izgledati malo netaktično i čudno, deca su ipak deca, i treba im prostora i vremena da nauče o svetu, da odrastu, ali sa druge strane, deca zaista nemaju šta da trraže u restoranima, naročito u večernjim časovima.


Dodik: Teške su naše pobede – DnevniZurnal\nby admin 10/05/2021, 07:53 1.1k Views\nPredsedavajući Predsedništva Bosne i Hercegovine Milorad Dodik izjavio je večeras, na svečanoj akademiji održanoj povodom Dana pobede, da „naš narod ima Republiku Srpsku, ali srpski narod nije slobodan u Republici Srpskoj i Bosni i Hercegovini“.\n„Mi smo pod najezdom istih onih, ali samo na različit način, koji su nas dva puta ovde sa svojim oružjem i snagom napali u Prvom i Drugom svetskom ratu, Germani, Austrijanci i Nemci. Sada su na neki čudan način ponovo prisutni pa nam stalno liferuju neke visoke predstavnike, koji se gotovo identičnim ciljevima rukovode da tamo nas Srbe pretvore u Bosance, da mi tamo govorimo bosanski jezik, da se odreknemo svoje slave i svoje vere“, rekao je Dodik.\nOn je rekao da se umorio od njihovih velikih ciljeva i zahteva da Srbima stalno govore šta treba da rade. „Umorio sam se zato što je naš narod umoran od svih tih velikih koji traže od nas da stalno nešto dokazujemo kao da žrtve Prvog i Drugog rata nisu bile dovoljne da objasne našu poziciju i na kojoj smo mi strani“, naveo je Dodik.\nDodik je rekao da su teške naše pobede, a teška je bila i ona 1945. godine, u njoj smo izgubili mnogo našeg naroda.\n„On je ubijan sistematski kroz Jasenovac, Pag, Jadovno, Prebilovce, Brod na Drini, Кragujevac i mnoga druga mesta gde su odlazili samo zato što su pripadali srpskom narodu i zato što su Srbi bili na meti ustaštva, fašizma i NDH, koja je bila veoma ozbiljna u nameri da uništi Srbe, jednu trećinu prekrsti, jednu trećinu raseli i jednu trećinu pobije“, rekao je Dodik.\nPrema njegovim rečima, ta država monstrum se hranila na srpskoj krvi. Dodik je istakao i da pobedu treba obeležiti da ne bi došlo do revizije svega onog što je bilo.


Na Kosovu misle da briselski dijalog ne utiče na normalizaciju odnosa | EurActiv Serbia\nNa Kosovu misle da briselski dijalog ne utiče na normalizaciju odnosa\nVećina stanovnika Kosova, 61% Srba i 58% Albanaca, smatra da sporazumi koje su Beograd i Priština postigli u Briselu nemaju nikakvog uticaja na normalizaciju odnosa, pokazuju rezultati Barometra sigurnosti Kosovskog centra za bezbednosne studije predstavljeni 9. februara. Velika većina ispitanika podržava članstvo u EU i NATO, dok Srbi sa Kosova imaju suprotne stavove po pitanju evroatlantskih integracija.\nNa pitanje ko ima veće koristi od dijaloga, 48,5% Albanaca smatra da korist ima Srbija, a 29,3% Srba da veću korist ima prištinska strana.\nOko 73% svih ispitanika smatra da je Zajednica srpskih opština veoma štetna i da će imati značajan uticaj na unutrašnje funkcionisanje Kosova. Među Srbima je taj procenat veoma mali - samo oko 6% Srba smatra da će ZSO imati negativnog uticaja na Kosovo.\n0ko 90% stanovnika Kosova Srbiju vidi u negativnom kontekstu, dok je Albanija ocenjena kao najprijateljskija zemlja.\n"Veliki deo anketiranih smatraju Srbiju jednom od najvećih stranih pretnji za bezbednost Kosova", navodi se u izveštaju.\nIako Kosovo ima najmanje šanse za učlanjene u EU od zemalja regiona, 93,6% ispitanika ocenjuje da Kosovo podržava evrointegracije, dok 89% ispitanika smatra da Kosovo treba da stremi učlanjenju u NATO.\nU odnosu na Albance, Srbi s Kosova imaju suprotne stavove po pitanju evroatlantskih integracija, skeptični su prema Zapadu dok pokazuju orijentisanost ka Rusiji.\nAnketa je pokazala da se SAD smatraju izuzetno prijateljskom zemljom prema Kosovu, da Velika Britanija i Francuska imaju pozitivan stav prema Kosovu uz kretanje ka neutralnosti, dok se Turska smatra strateškim partnerom Kosova, ne samo na bezbednosnom već i drugim pitanjima.\nStanovnici Kosova vide Nemačku kao najvećeg saveznika i strateškog partnera, a 92 odsto ispitanika je uticaj Berlina na Kosovu ocenilo pozitivno. Kosovski Srbi, međutim, Nemačku vide uglavnom kao neprijateljsku zemlju.\nIstraživanje je sprovedeno u oktobru 2017. godine, a među ispitanicima je bilo 90% kosovskih Albanaca, 7% kosovskih Srba i 3% pripadnika drugih grupa, što odražava etnički sastav kosovskog stanovništva.\nKosovski premijer najavio ukidanje taksi\nIseljavanje iz Srbije neće zaustaviti ni rast BDP ni povećanje plata\nNLB kupila 83% akcija Komercijalne banke za 387 miliona evra


Treća Dečija pijaca održaće se u sklopu sajma privrede ZRBIZNET - ZrBizNet\nTreća Dečija pijaca održaće se u sklopu sajma privrede ZRBIZNET\nTreća “Dečija pijaca” održaće se u okviru sajma privrede ZRBIZNET 21. septembra 2019. ispred hale “Medison”. Projekat realizuje Sekcija za žensko preduzetništvo pri Uniji poslodavaca Srbije – poslodavci Zrenjanina, odnosno novonastalo udruženje “Ženski biznis klub”, a prepoznat je i podržan od strane Grada Zrenjanina.\nCilj “Dečije pijace” je promocija privatnog preduzetništva kod najmađih kroz druženje i zabavu. Želja organizatorki je da deca, kroz samostalan rad, savladaju nove veštine, razvijaju svoje hobije i prevaziđu prepreke u socijalizaciji. Konceptom zajedničke tezge “Dečijoj pijaci” dodeljen je i humanitarni karakter, sa ciljem razvijanja svesti kod najmlađih o odgovornosti prema zajednici. Svaki učesnik dužan je da pokloni jedan svoj proizvod za zajedničku tezgu, a svi proizvodi sa zajedniče tezge prosleđuju se najugroženijim mališanima prema evidenciji Crvenog krsta.\nMali prodavci će na “Dečijoj pijaci” prodavati polovne udžbenike, garderobu, igračke i svoje rukotvorine – naktit, kutije, vaze, magnete i slično.\nSudeći po interesovanju koje je vladalo za prve dve “Dečije pijace”, ne sumnjamo da će ovaj program privući veliki broj učesnika i posetilaca. Podsećanja radi, prva “Dečija pijaca” okupila je oko 400 mališana ispred hale “Medison”.


Novi kontakt centar Poreske uprave Srbije – Personal magazin\nAlgotech je isporučio i instalirao opremu za kontakt centar u Poreskoj upravi. Cilj ovog poslovnog poduhvata je unapređenje nivoa usluga koje građani i privreda Srbije mogu da dobiju od Poreske…\nAlgotech je isporučio i instalirao opremu za kontakt centar u Poreskoj upravi.\nCilj ovog poslovnog poduhvata je unapređenje nivoa usluga koje građani i privreda Srbije mogu da dobiju od Poreske uprave. Novi kontakt centar treba da pojednostavi i ubrza komunikaciju, a da istovremeno snizi troškove poslovanja kako Poreske uprave tako i poreskih obveznika.\n„Algotech je instalirao najsavremeniju opremu za multimedijalni kontakt centar koja će, posle integracije sa postojećim sistemom, omogućiti svima nama da većinu svojih poreskih poslova i obaveza završavamo bez odlaska na šalter – komunicirajući telefonom sa operaterima – ekspertima ili samo sa govornom mašinom. Kontakt centar će imati i mogućnost primanja elektronske pošte, a operateri će odgovarati na mailove i tako povećati ukupnu efikasnost sistema. S druge strane sama Poreska uprava dobija mogućnost da postepenim prebacivanjem što više poslovnih procesa na kontakt centar bitno snižava svoje troškove i da uz relaksirane odnose sa obveznicina poveća naplatu na elegantan način“, rekao je Zoran Došlić, direktor prodaje kompanije Algotech.\nZahvaljujući ovoj, tehnološki veoma naprednoj, komunikacionoj platformi instaliranoj na prve tri lokacije u Beogradu, zaposlenima Poreske uprave obezbeđuje se najsavremenija komunikacija zahvaljujući IP telefoniji, internom bežičnom telefonskom sistemu, web baziranim softfon aplikacijama i integracijom sa mobilnim telefonima. Transferi poziva između lokacija postaju jednostavni i besplatni. Sve potrebne izmene i dopune sistema moguće je realizovati mnogo brže i lakše nego pre, a dodavanje novih lokacija Poreske uprave u sistem biće realizovano na jednostavan način.\nRešenje kompanije Algotech stvoriće uslove za automatizaciju nekih, ranije ručno rađenih, procesa, kao i kvalitativno i kvantitativno merenje učinka zaposlenih. Obezbeđen je softver za pouzdano merenje kvaliteta usluge koja se preko kontakt centra pruža. Ocenjivanje produktivnosti operatera, bolje planiranje smena i bolje iskorišćenje vremena zaposlenih dovešće do značajnog povećanja produktivnosti i većeg zadovoljstva. “Ono što smatramo najznačajnijim, je činjenica da će ovaj kontakt centar, po završetku druge faze, pomoći svim građanima Srbije da uštede vreme u komunikaciji sa Poreskom upravom, zato što će dobiti mogućnost da mnoge informacije dobiju preko kontakt centra. Moći će da postavljaju pitanja i dobijaju odgovore kroz nekoliko kanala komunikacije. Poreska uprava postaje savremeni servis građana.“, zaključio je Zoran Vasić pomoćnik direktora Poreske uprave Srbije.\nKompletan projekat je finansirala Delegacija Evropske komisije u Srbiji.\nNovi kontakt centar Poreske uprave Srbije was last modified: November 24th, 2009 by Redakcija\nAlgotechcall-centarEvropska komisijaIP telefonijakontakt centarPoreska uprava SrbijePoreska-upravasoftfonZoran DošlićZoran Vasić


Vučić razgovarao sa turskim potpredsednikom o bilateralnim odnosima - Politika - Dnevni list Danas\nPočetna » Politika » Vučić razgovarao sa turskim potpredsednikom o bilateralnim odnosima\nVučić razgovarao sa turskim potpredsednikom o bilateralnim odnosima\nPredsednik Srbije Aleksandar Vučić razgovarao je večeras u Bukureštu sa potpredsednikom Turske Fuatom Oktajem o predstojećoj poseti predsednika Turske Redžepa Tajipa Erdogana Srbiji tokom koje bi trebalo da otvore radove na izgradnji autoputa Beograd – Sarajevo, saopštio je Vučićev kabinet.\n0Piše: Beta 29. marta 2019. 22.13\n„Smatramo da trilateralni mehanizam saradnje Srbija – Turska – BiH ima značajan potencijal i omogućava intenziviranje i konkretne saradnje u brojnim oblastima od zajedničkog interesa. Pored toga, ovaj format predstavlja još jedan važan korak u jačanju stabilnosti, bezbednosti i razvoja u regionu“, rekao je predsednik Vučić.\nVučić i Oktaj su razgovarali i o bilateralnm odnosima i ekonomskoj saradnji.\nKako je ranije danas saopštio kabinet predsednika Srbije, Vučić danas boravi u jednodnevnoj poseti Rumuniji, tokom koje su predvidjeni sastanci s premijerima Rumunije, Grčke i Bugarske, Vijorikom Dančilom, Aleksisom Ciprasom i Bojkom Borisovom.\nAleksandar Vučić, predsednik srbije, Turska


Sobranje izglasalo novu vladu Zorana Zaeva | EurActiv Serbia\nSobranje izglasalo novu vladu Zorana Zaeva\nPoslanici parlamenta Severne Makedonije većinom glasova izabrali su kasno uveče 30. avgusta novu koalicionu vladu Socijaldemokratskog saveza Makedonije (SDSM) i Demokratske unije za integraciju (DUI), koju je predložio premijer Zoran Zaev.\nZa izbor je, posle dvodnevne rasprave, glasalo svih 62 poslanika parlamentarne većine, od kojih je jedan glasao iz posebne kabine u parlamentu postavljene po kovid protokolima. Protiv je glasao 51 poslanik opozicije - VMRO DPMNE i koalicije Alijanse za Albance i Alternative, u parlamentu sa 120 poslanika.\nVladinu većinu čine 62 poslanika - 46 koalicije SDSM "Možemo", u kojoj je i više od 20 manjih partija uključujući stranke svih manjih etničkih zajednica, 15 poslanika DUI i jedan Demokratske partije Albanca.\nPremijer Zaev je u završnom obraćanju rekao da će njegova vlada biti posvećenja jačanju ekonomije i odlučnoj i beskompromisnoj borbi protiv kriminala i korupcije, ističuči da Severna Makedonija mora da ima efikasan evropski pravni sistem.\n"Predstoji nam stabilan politički period, period predvidljivosti, i svako treba da zgrabi ovaj moment", istakao je Zaev.\nU novoj vladi biće četiri zamenika premijera i 15 ministara, sedam manje nego u prethodnoj vladi koju je vodio. Ranije je dogovoreno da će izborna koalicija "Možemo", okupljena oko SDSM, imati 11 ministara, a da će manji partner, albanska DUI imati šest.\nPrvi put vlada u Skoplju ima mesto prvog zamenika premijera, i to će biti Artan Grubi iz DUI, a prvi put će Albanac, Bujar Osmani, biti i ministar spoljnih poslova Severne Makedonije.\nVicepremijeri iz SDSM biće bivši ministar spoljnih poslova Nikola Dimitrov, koji će biti zadužen za evropske politike, Ljupčo Nikolovski za borbu protiv korupcije i Fatmir Bitići za ekonomska pitanja.\nDonedavnom premijeru prelazne vlade Oliveru Spasovskom poveren je resor unutrašnjih poslova, dok će dosadašnji ministri odbrane i zdravstva Radmila Šekerinska i Venko Filipče ostati na svojim funkcijama.\nTehnički pregovarač sa EU Bojan Maričić, savetnik i blizak saradnik Zaeva, biće ministar pravde.\nMila Caroska je nova ministarka za obrazovanje i nauku, minstar za rad će biti Jagoda Šahpaska, ministarka kulture Irena Stefoska, a gradonačelnik Štipa Blagoj Bočvarski je predložen za ministra za transport i veze.\nPredsednik LDP Goran Milevski će ostati ministar za lokalnu samoupravu, dok će kadar albanskog partnera SDSM u koaliciji "Možemo", albanske Bese Arijanit Hodža biti ministar biti poljoprivrede.\nMinistar finansija će biti visoki funcioner DUI i bivši vicepremijer za evropska pitanja, za odbranu i ekonomiju odbrane Fatmir Besimi. Naser Nuredinu će zadržati Ministarstvo za životnu sredinu, a Krešnik Bekteši ministarstvo ekonomije, dok će ministar za admistraciju biti nakadno određen.\nNova koliciona vlada starih partnera, SDSM Zorana Zaeva i DUI Alija Ahmetija, koji su zajedno bili na vlasti od juna 2017. godine, dogovorena je prošle sedmice posle kraćih pregovora.\nMandat za sastav nove vlade lider SDSM Zaev je dobio 13. avgusta od predsednika Steve Pendarovskog.\nNa premijerskom mestu Zoran Zaev je bio bio od juna 2017. do početka januara 2020, kada je podneo ostavku da bi bila formirana tehnička vlada za sprovođenje izbora koji su, posle odlaganja zbog pandemije, održani 15. jula.


Nedjelja, 06 Januar 2019 14:11\nNiskobudžetna avio kompanija ''Ryanair'' iz Irske već šestu godinu je izabrana za najgoru aviokompaniju u Velikoj Britaniji, što je pokazala i godišnja anketa portala ''Which Travel'', koja se bavi istraživanjem zadovoljstva potrošača i korisnika avio prevoza.\nPutnici, koji su glasali u ovoj anketi, ocijenili su da avioni kompanije ''Ryanair'' imaju najneudobnija sjedišta, najlošije uređene kabine, najlošije uslove za ukrcavanje, odnosno često su gužve i velika čekanja pri ulasku i izlasku, te da osoblje ''Ryanaira'' služi najlošiju hranu, piće i druge proizvode koji se prodaju na letu.\nNiskobudžetne kompanije poput ''Thomas Cook'' i ''Wizzair'' su dobili daleko više bodova od pomenute irske aviokompanije, a koje najviše lete na destinacije u istočnoj i centralnoj Evropi. U najboljih pet kompanija, kada se radi o niskobudžetnim avioprevoznicima, nalaze se ''Aurigny Air Service'', "Swiss Airline", "Jet2", "Norwegian" i "KLM" iz Holandije.\nPutnici koji lete "Ryanair" kompanijom posebno su frustrirani zbog otkazivanja letova, čestog mijenjanja pravilnika za prtljag i netačnost voznog reda aviokompanije. Na hiljade učesnika ankete izjavilo je za "Which Travel" kako “nikada više neće letjeti "Ryanair"-om, ma koliko bio jeftiniji od svoje konkurencije”.\nPodsjećemo, usluge ''Ryanair'' kompanije na letovima Banjaluka - Stokholm, Banjaluka - Brisel, Banjaluka - Memingen i Banjaluka - Berlin imaju mogućnost da koriste i naši državljani. Pored leta za Beograd kompanijom ''Air Serbia'', ''Ryanair'' je jedina aviokompanija koja leti iz Republike Srpske.\nViše iz kategorije: « Radnicima ''Swisslion"-a umjesto čestitke otkaz! Hamoviću odobreno da na potencijalima Srpske ubire profit do 2055. godine »


Pet mitinga u Moskvi 23. februara?\nKancelarija moskovskog gradonačelnika primila je pet zahteva za održavanje mitinga za subotu 23. februara.\nKako je najavio zamenik prvog čoveka ruske prestonice Aleksandar Gorbenko, po zakonu će najpre biti ramotren zahtev koji je prvi stigao u kancelariju.\nPrvi zahtev, prema njegovim rečima, stigao je od Komunističke partije koja zahteva da održi šetnju i miting u centru grada uz učešće 5.000 ljudi povodom obeležavanja 94. godišnjice sovjetske armije, prenosi Itar tas s.\nVlasti Moskve predložile su komunistima da odustanu od šetnje i da održe miting na Manježnom trgu, iako su ranije danas saopštile da su odbile zahtev izbornog štaba predsedničkog kandidata Jedinstvene Rusije i premijera Vladimira Putina da organizuju skup na tom mestu i ponudile drugu lokaciju.\nDrugi po redu zahtev stigao je od Liberalno demokratske partije Vladimira Zzirinovskog koja planira održavanje mitinga za 2.500 ljudi na Puškinovom trgu, a kancelarija gradonačelnika prihvatila je ovu lokaciju, s tim što je zahtevala da se broj učesnika ograniči na 1.500.\nStranka Pravedna Rusija takođe je zatražila da organizuje miting za 2.500 ljudi na Puškinovom trgu, pa su im vlasti shodno pravilima ponudili drugu lokaciju.\nPolitikolog i pozorišni reditelj Sergej Kurginjan, jedan od organizatora mitinga podrške Putinu koji je održan prošle subote u Moskvi, podneo je zahtev za održavanje skupa na Trgu revolucije za 15.000 učesnika, a vlasti su spremne da odobre prisustvo do 7.500 ljudi.\nPutinov štab koji se poslednji javio sa zahtevom za organizovanje šetnje glavnom moskovskom ulicom, Tverskom i održavanje mitinga na Manježnom trgu za 200.000 pristalica, već je obavešten da prepolovi broj učesnika i održi skup na stadionu Lužniki ili na Poklonoj gori gde je održan njihov prethodni miting.


Borrell i Blinken pozvali sve strane u BiH da štite državne institucije @ StartBiH.ba\nNakon sastanka visokog predstavnika Evropske unije Josepa Borrella i američkog državnog sekretara Antonyja Blinkena u Washingtonu, EU i Sjedinjene Američke Države usaglasile su dodatno jačanje zajedničkog angažmana na zapadnom Balkanu u cilju podrške napretku regiona na njegovom evropskom putu.\nNaglašena je puna podrška procesu proširenja EU jer je pristupanje Uniji prioritet za cijeli zapadni Balkan, budući da će pomoći u konsolidaciji demokratskih institucija, zaštiti temeljnih prava i unaprjeđenju vladavine prava.\n- Ovaj region pripada Evropskoj uniji. Bliža integracija unapređuje stabilnost i doprinosi prosperitetu svih u regionu. U tom kontekstu, naglašavamo da bi pristupni pregovori s Albanijom i Sjevernom Makedonijom trebali započeti bez odlaganja - dodali su u zajedničkom saopćenju.\nEvropska unija i Sjedinjene Države jedinstvene su u snažnoj podršci teritorijalnom integritetu Bosne i Hercegovine, kao i u zajedničkom radu na promociji izborne i ustavne reforme i održavanju funkcionalnosti njenih državnih institucija.\n- Ozbiljno smo zabrinuti zbog sve glasnije retorike podjela u Bosni i Hercegovini. Pozivamo sve strane da poštuju i štite državne institucije, nastave konstruktivan dijalog i poduzmu korake za napredak na putu evropskih integracija, uključujući i relevantne reforme. EU i Sjedinjene Države spremne su pomoći ove korake - dodaje se u saopćenju.\nNakon posljednjih sedmica napetosti na sjeveru Kosova, ohrabrili su obje strane da se uključe u kontinuiranu i održivu deeskalaciju i izbjegnu poteze koji ugrožavaju stabilnost.\nPozdravili su i podržavali angažman Kosova u borbi protiv korupcije i organiziranog kriminala i ponovili da je nasilje nad civilima, novinarima, policijom ili drugim vlastima neprihvatljivo.\nTakođer, zajednički su pozvali sve političke snage u Crnoj Gori da rade na očuvanju strateške orijentacije koja odražava želju građana Crne Gore da ostvare neophodne reforme kako bi njihove nade u evropsku budućnost postale stvarvarnost, saopćeno je iz Delegacije EU u BiH.\nPutin neće prisustvovati klimatskom samitu u Glasgowu\nRumunski parlament podržao veliku koalicijsku vladu premijera Ciuce


Stojan Malbašić kandidat za predsjednika FK Borac | Banjaluka.net\nStojan Malbašić kandidat za predsjednika FK Borac\nStojan Malbašić, slovi za najozbiljnijeg kandidata za novog predsjednika FK Borac, nezvanicno saznaju mediji od izvora bliskih banjalučkom klubu.\nU Platonovoj ulici, oko ove teme podignut je zid ćutanja, ali se, kako saznaje ATV, na pomen nasljednika Vice Zeljkovića, iza zatvorenih vrata unutar Gradskog stadiona, sve glasnije može čuti ime i prezime nekadašnjeg “Borčevog” kapitena, koji je svoj čitav igrački i radni vijek proveo u banjalučkom klubu. Ipak, konačan odgovor na goruće klupsko pitanje, javnost će da dobije 6.avgusta kada je zakazana izborna skupština.\nVico Zeljković, klupsko kormilo napušta zbog najavljene kandidature za prvog čovjeka FS BiH, ali nedavno je ponovio da će onome ko zasjedne u njegovu fotelju na Gradskom stadionu, prepustiti stabilan klub, ratosiljan dugova prošlosti sa novim generalnim sponzorom i prihodima od UEFA-e.\n“Od generalnog spozora dobićemo 600 000 maraka, a imamo i zagarantovan prihod od UEFA 500.000 KM, sa mogućnošću da to poraste na milion ako prođemo prvo kolo kvalifikacija. Tako bismo samo od generalnog sponzora i priliva iz UEFA imali dobar start. Takođe, moramo da pravimo i jedan dobar transfer godišnje”, kaže Vico Zeljković, predsjednik FK Borac.


Selaković: Srbija neće biti sama u borbi protiv nelegitimnog zahteva Prištine za prijem u SE - Radio Kosovska Mitrovica\nMinistar spoljnih poslova Nikola Selaković izjavio je da bi eventualno razmatranje zahteva Prištine za prijem u Savet Evrope bilo u direktnoj suprotnosti sa najmanje dva člana Statuta SE, u potpunosti suprotno Rezoluciji 1244 SB UN i da bi to bio akt direktno uperen protiv teritorijalnog integriteta Srbije, ali i jedinstva Saveta Evrope kao panevropske organizacije.\n“Bude li došlo do razvoja sitacije u tom smeru, mi ćemo se svim političkim sredstvima boriti protiv toga i uveren sam da u toj borbi nećemo biti sami”, poručio je Nikola Selaković posle sastanka komiteta ministara Saveta Evrope u Torinu, navodi se u saopštenju Ministarstva spoljnih poslova.\nSelaković je naglasio da je netačna svaka argumentacija da je KiM “crna rupa” u Evropi, gde apsolutno nije prisutan Savet Evrope sa svim vrednostima koje zastupa i nadgleda.\nŠef diplomatije ukazuje na to da se Savet Evrope u statusno neutralnom prisustvu nalazi i na teritoriji južne srpske pokrajine, gde učestvuje u sprovođenju različitih projekata iz oblasti ljudskih prava.\nMinistar Selaković se na marginama zasedanja Komiteta ministra sastao sa generalnom sekretarkom Saveta Evrope Marijom Pejčinović Burić i sa ministrima spoljnih poslova Danske, Irske, Islanda, Azerbejdžana, Gruzije, Moldavije i zamenicima šefova diplomatija Ukrajine i Slovačke, koje je bliže upoznao sa pozicijama Srbije prema zahtevu Prištine za članstvo u Savetu Evrope.\nPrema rečima ministra, susret sa kolegama iz Irske i Islanda bio je motivisan time što su te države članice Biroa komiteta ministara SE, dodavši i da je Irska danas od Italije preuzela predsedavanje Komitetu ministara SE u narednih šest meseci.\n“Reč je o ubedljivo velikoj većini država koje su do sada uvek bile na našoj strani i imale jasan i principijelan stav podrške teritorijalnom integritetu i suverenitetu Srbije”, rekao je Selaković.\nPodsetio je da se Srbija pokazala kao jedna od retkih evropskih država koja ima jasne, dosledne i principijelne stavove prema osnovnim načelima spoljne politike, gde se rukovodi osnovnim načelima UN, poštuje teritorijalni integritet, suverenitet i političku nezavisnost drugh država i poštuje međunarodno priznate granice.


Ona navodi da u Crnoj Gori postoji veliki problem neaktivnosti stanovništva, jer svaki drugi nezaposleni ne želi i ne traži posao.\n“Što se tiče utiska da se rast ekonomske aktivnosti u Crnoj Gori ne osjeća u praksi, odnosno na dohodak građana, moram naglasiti da ga demantuje evropsko istraživanje o dohotku i uslovima života građana u Crnoj Gori. Prema podacima iz decembra 2018. godine, možemo zaključiti da je trend rasta BDP-a praćen i rastom raspoloživog dohotka građana, i to na način da je u periodu od 2013. do 2017. najznačajniji rast zabilježen kod 20 odsto stanovništva sa najnižim dohotkom (28,3 odsto), dok je najmanji rast zabežen kod 20 procenata najbogatijeg stanovništva (13,6)”, kaže Radojevićeva za “Dan”, a prenosi “Danas”.\n“Svakako da je određeni procenat neaktivnosti neizbježan, posebno za mlađu populaciju koja studira, usavršava se… Međutim, i pored toga, Crna Gora je zemlja sa najvećom stopom neaktivnosti u EU i šire”, izjavila je Radojevićeva.\nTagovi: crna goraizbornezaposlenoststanovnistvo


Dragan Sladojević 29.10.2019 07:15\nRačunica pokazuje sljedeće: ako vozači kamiona sa dvoosovinskom prikolicom žele da uzmu godišnju kartu za relaciju Doboj (Kladari) - Gradiška (Čatrnja), platiće je ni manje ni više nego 20.000 maraka, što ih je i te kako razljutilo.\n"Prvo sam se nasmijao, a onda sam poželio da vidim kojim se to motivima poveo onaj koji je odlučivao da imamo skuplju putarinu nego, recimo, Austrija. Pitam se da li je taj razmišljao da se autoput koristi ili da ga svi izbjegavamo i idemo sporednim putevima. To je van svake pameti", kaže za "Nezavisne" Nikola Grbić, predsjednik Udruženja prevoznika za međunarodni i unutrašnji transport RS.\n"Ovakve cijene su 'stimulativne' samo za izbjegavanje autoputeva. Molim vas, prođite autoputem do Doboja, vidjećete da nema gotovo nikoga, niti će vozila biti upravo zbog ovakih stvari", naglasio je Grbić.\n"Većina prevoznika u Srpskoj nema registrovane nove autoputeve kao svoje trase, tako da ih sada ovaj trošak ne pogađa direktno, ali vrlo brzo će se neke linije preusmjeriti na autoputeve, tako da je ovo veliko opterećenje", ocijenio je u izjavi za "Nezavisne" Dejan Mijić, predsjednik Udruženja poslodavaca saobraćaja i veza Republike Srpske.\n"Sa takvim cijenama tjeraju vas da tražite alternativne trase. Moje kolege sigurno neće uzimati te godišnje karte, za nas je to puno. A i rijetkost je da mi imamo te duže vožnje", rekao je za "Nezavisne" Dragan Purišić, predsjednik Udruženja "Banjalučki taksi".\n"Iz ovog proizlazi da nije nametnuta obaveza korisniku da koristi autoput i za to plati putarinu, nego ima slobodan izbor", poručuju iz resornog ministarstva.\n"Putarine na autoputu '9. januar' propisane su uredbom koja je usvojena u oktobru prošle godine i od tada Ministarstvo saobraćaja i veza Republike Srpske nije zaprimilo nijedan zahtjev prevoznika, poslovne zajednice ili građana za izmjenu ovih cijena", tvrde u resornom ministarstvu.\n"Nezavisne" su, podsjetimo, prije nekoliko dana dokazale da je putarina u Srpskoj skuplja nego u brojnim znatno bogatijim evropskim državama, uključujući i Austriju, Sloveniju i Švajcarsku. Poređenje sa cijenama u Evropi možete da vidite klikom OVDJE.\nTom uredbom nije došlo do povećanja putarine na autoputu "9. januar". Međutim, poskupjela je na dionici Banjaluka - Čatrnja (Gradiška) sa 2,5 KM na 3,5 KM (putnička vozila). Putarina za dionicu Banjaluka - Aleksandrovac iznosi 1,5 KM, a bila je 2,5 KM, a za dionicu Banjaluka - Nova Topola je ostala 2,5 KM.\nUkoliko se odlučite za godišnju kartu, cifre množite sa brojem 400, što znači da će vas vožnja za 12 mjeseci na relaciji Banjaluka - Gradiška koštati - 1.400 KM.\nPutarine Putarina Autoput


OSM Televizija - Bosić:Presuda neće doprinijeti ni istini ni pomirenju\nBosić:Presuda neće doprinijeti ni istini ni pomirenju\nPredsjednik SDS-a Mladen Bosić rekao je danas na Palama da je presuda prvom predsjedniku Republike Srpske Radovanu Karadžiću od 40 godina zatvora nepravedna i neće doprinijeti ni istini ni pomirenju na ovim područjima.\n"Haški tribunal nas je još jednom ostavio u uvjerenju da je politički sud. Presude na političkoj osnovi su donesene svim liderima Srba iz Srbije i Republike Srpske i iz Hrvatske. Nijedan drugi lider koji je učestvovao u ratu nije osuđen i zato ponavljam da Haški tribunal ima političku konotaciju", rekao je Bosić na konferenciji za novinare.\nOn je izrazio nadu da se u drugostepenom postupku ispravi nepravda jer bi se većina onoga što se čulo u optužnici u Haškom tribunalu lako moglo, sa izmijenjenim imenima i mjestima, pripisati i svakom drugom lideru - učesniku u proteklom ratu, što znači i lideru Bošnjaka i lideru Hrvata.\nBosić očekuje da će Republika Srpska i Srbija pomoći u drugostepenom postupku Radovanu Karadžiću bar na način kako je to, kako kaže, Hrvatska uradila u slučaju Ante Gotovine i ostalih.\nOn je rekao da žali za svim nevinim žrtvama u ratovima devedesetih godina i to se ne odnosi samo na srpske žrtve, koje su doživjele najmanje pravde u procesima koji su vođeni poslije rata, nego i na bošnjačke i hrvatske žrtve.\nBosić je pozvao sve na uzdržanost povodom ove presude, navodeći da ne bi trebali dozvoliti da se tenzije dalje razvijaju u BiH.\n"Trebalo bi da svi damo doprinos da se stabilizuje situacija i na neki način zajedno izađemo iz okova prošlosti, te krenemo u dogovor kako da napravimo bolje uslove da se bolje živi na ovom području", poručio je Bosić.\nOn se nada da snage, koje su očigledno iščekivale ovu presudu, neće da na nekin način uberu političke poene, da neće uspjeti u tome i da ova presuda neće izazvati dodatne tenzije i reakcije na bilo kojoj strani.\nBosić povukao prijavu protiv Majkićeve\nJoš iz iste kategorije: « Dodik: Tribunal isključivo politička institucija Razgovori o potpisivanju ugovora između "Orla" i ruske kompanije »


pink.rs | Vesić: Beograd kupuje više od 200 novih autobusa\nZamenik gradonačelnika je rekao da će rok za isporuku novih autobusa biti 150 dana, tako da će 1. septembra ove godine svi autobusi biti na ulicama glavnog grada.\nZamenik gradonačelnika Beograda Goran Vesić izjavio je da je Gradsko veće Grada Beograda utvrdilo Predlog rebalansa budžeta Grada Beograda, kako bi grad kupio više od 200 novih autobusa za Gradsko saobraćajno preduzeće.\n- Utvrđen je rebalans budžeta Grada Beograda koji predviđa da će grad uzeti kredit od 35 miliona evra kako bi se kupili novi autobusi za Gradsko saobraćajno preduzeće. Ovo preduzeće će rebalansom svog budžeta obezbediti dodatnih 10 miliona evra za kupovinu autobusa. Za 45 miliona evra očekujemo da kupimo između 210 i 230 autobusa, zavisno od cene koju ćemo dobiti na tenderu - rekao je Vesić.\n- Od 2013. godine vratili smo 324,5 miliona evra kredita, a ove godine vraćamo 39,4 miliona evra. Kada dodamo koliko su obaveza vratila naša preduzeća i opštine, dolazimo do cifre od skoro 600 miliona evra dugova prethodne vlasti koje smo vratili. Sve smo ovo uspeli, a nismo za šest godina uzeli nijedan jedini dinar novih kredita. Danas kada su finansije grada stabilne, kada imamo budžet koji iznosi preko milijardu evra i kada Grad Beograd ima isti kreditni rejting kao Republika Srbija, možemo da uzmemo kredit od 35 miliona evra da kupimo nove autobuse - rekao je Vesić.\n- To je samo prvi korak u restrukturiranju ovog preduzeća koje smo započeli pre nekoliko meseci - zaključio je zamenik gradonačelnika Beograda.\nVesić: Isporučeno prvih osam od 70 autobusa turske kompanije 'BMC'. Već tokom dana počinju da saobraćaju ulicama prestonice (FOTO)\nZamenik gradonačelnika: Rebalansom budžeta 35 miliona evra za nove autobuse


Prirodni kamen Krusevac\nStepenice i podovi\nStaze i dvorišta\nČesme i bunari\nDobrodošli na našu prezentaciju prirodnog kamena\nPrirodni kamen pescar je gradjevinski materijal koji se vekovima koristi za izvodjenje gradjevinskih radova za enterijer i eksterijer što potvrdjuju višedecenijsjke gradjevine na kojima su naši preci ugradjivali kamen koje su odolele zubu vremena zahvaljujući dugotrajnosti prirodnog kamena.\nPrirodni kamen se odlikuje svojom trajnošću i lepim izgledom sa kojima se drugi materijali nemogu pohvaliti.Naš kamen je poznat kao Belovodski Pescar koji je našao široku primenu u gradjevinarstvu kao:kamen za fasade,kamen za ograde,kamen za zidove,kamen za stepenice,kamen za podove,kamen za kamine,kamen za staze,kamen za cesme,kamen za enterijer,stanglice od kamena,kamen za kuce itd.\nKamen obradjujemo po želji kupca,a po izboru moze biti:prirodno cepan kamen,lomljeni kamen,secen kamen,stokovan-pikovan kamen,polirani kamen,bunjani kamen,spicovani kamen,ravan kamen,kamene stanglice,rucni radovi od kamena.\nNaša osnovna delatnost je:eksploatacija kamena,obrada-prerada kamena,prodaja kamena i dugogodišnja ugradnja kamena.Pored kamena pescara imamo jos nekoliko vrste kamena sa teritorije Srbije.\nKamen za fasade\nKamen za ograde\nKamen za terase\nKamen za česme\nKamen za podove\nKamen za šankove\nKamen za dekoraciju\nKamen za dvorista\nKamen za crkve\nKamen za kamine\nKamen za stubove\njeftin web hosting © 2013


Spor oko Kipra najnovija prepreka u nastojanju Turske da se priključi EU\n06 decembar, 2006\nMinistri inostranih poslova država Evropske unije iduće nedelje u Briselu treba da razmotre mogućnost uvođenja kaznenih mera Turskoj, zbog toga što nije otvorila svoje aerodrome i luke za kiparske avione i brodove.\nIzvršno telo Evropske unije, Evropska komisija, odlučilo je da preporuči delimičnu suspenziju pregovora sa Turskom o pridruženju Uniji. Dugogodišnji pregovarač za učlanjenje Turske u Evropsku uniju, penzionisani ambasador Temil Iskit, priznaje da Turska nije ispunila pismeno obećanje da će otvoriti aerodrome i luke za kiparske Grke, ali ističe da Evropska unija takođe nije ispunila usmena obećanja da će ukinuti ekonomski embargo turskom severnom delu Kipra što, kako je rekao, Unija i ne može da učini zbog protivljenja kiparskih Grka. Takođe, u Turskoj je široko rasprostranjeno osećanje da je ovaj najnoviji spor oko Kipra samo još jedan izgovor da se Turska ne primi u Evropsku uniju. Ambasador Iskit kaže da postoji velika nelagodnost u Evropskoj uniji povodom članstva Turske.\n”Turska je veoma velika i to muslimanska zemlja. Stoga postoje kulturne predrasude. Kipar je postao izgovor kojim se zaklanjaju te predrasude i činjenica da će, kad Turska pristupi Evropskoj uniji to veoma izmeniti uniju.“\nMeđutim, takva promena ne mora da bude negativna, kaže politički sociolog Dogu Ergil sa Ankarskog univerziteta u Ankari, koji kaže da, posle svega, ni evropski dugoročni izgledi nisu tako ruzičasti.\n”Evropa je ekonomski gigant, ali politički osrednji centar moći, dok je u vojnom smislu patuljak.“\nErgil smatra da Evropa pokušava da se distancira od NATO-a kao jedinog izvora zaštite i ističe da bi Turska sa svojom velikom, dobro uvežbanom vojskom i ekonomskim potencijalom, definitivno mogla da bude dobitak.\n”Potrebna im je Turska za odbranu Evrope. Takođe, Turska je veliko tržište i ima veoma vitalno stanovništvo. Populacija Evrope je ostarela i smanjuje se. Stoga smatram da će Turska pružiti ljudstvo i ekonomsku dinamiku koji su Zapadu potrebni.“\nErgil pak ističe da Turska još nije spremna za takvu ulogu i da mora da nastavi političke i ekonomske reforme pre članstva u Evropskoj uniji. Procenjuje se da će pregovori o učlanjenju trajati više od deset godina, što će Turskoj pružiti vitalnu inicijativu za modernizaciju i liberalizaciju političkog i ekonomskog sistema. Nisu pak svi Turci za pridruženje Evropksoj uniji. Politički analitičar Hasan Unal sa Univerziteta Bilkent u Ankari, koji pripada evroskepticima, ukazuje na razlike između Turske i drugih članica Unije i smatra da Turska neće imati mnogo koristi od tog članstva.\n”Neće nas novac Evropske unije učiniti uspešnim. Pored toga, izvor bogatstva Evropske unije je sada presušio. Moramo razumeti da članstvo u Uniji nije više korisno kao što je bilo 1960-ih, sedamdesetih ili osamdesetih godina.“\nUnal se zalaže za sporazum o specijalnom partnerstvu između Turske i Evropske unije, a ne punopravno članstvo. Ambasador Temel Iskit se ne slaže i smatra da tu postoji obostrana korist i za Tursku i za Evropsku uniju. Iskit takođe ističe da je Turska davno donela stratešku odluku da su joj interesi na Zapadu i dodaje da svakodnevna politika neće omesti ostvarenje tog dugoročnog cilja.


Regioni - datum: 2019-07-11 U OPŠTINI TIVAT POTPISANI UGOVORI ZA RELOAD PROJEKTE\nSa potpisivanja sporazuma Za četiri NVO 50.000 eura\nTIVAT – Potpisivanje ugovora o finansiranju projekata sa nevladinim organizacijama iz Tivta kojima su sredstva odobrena nakon sprovedenog konkursa u okviru Regionalnog programa lokalne demokratije na Zapadnom Balkanu (RELOAD), upriličeno je juče u zgradi Opštine. RELOAD program finansira Evropska unija, a sprovode Opština Tivat i UNDP.\nPredsjednik Opštine Tivat Siniša Kusovac zahvalio je na prilici da Opština Tivat bude jedna od pet lokalnih samouprava u kojima se RELOAD realizuje.\n– Naš zajednički Regionalni program za lokalnu demokratiju na Zapadnom Balkanu (RELOAD), koji finansira EU, a sprovodi UNDP, djeluje upravo u tom pravcu. RELOAD okuplja sve ključne aktere oko istog cilja, a to je: unapređenje efikasnosti, transparentnosti i odgovornosti uprava na lokalnom nivou –istakla je Gašparikova.\nNa javni konkurs prijavile su se četiri nevladine organizacije kojima su odobreni projekti NVO „Maslinarsko društvo Boka”, Centar za savjetovanje i lični razvoj, NVO „Centar za omladinsku edukaciju”, sa projektom Youth Cultur iz NVO „Kreativni centar Tivat”, u fokusu je projekta “Žensko socijalno preduzetništvo u kulturi” (18.000 eura).


Mediji: Vojska Srbije i dalje računa na podmorničare i vozače tenkova T-34\nIako Vojska Srbije (VS) nema Ratnu mornaricu niti pristup moru već najmanje 15 godina, u Ministarstvu odbrane i dalje računaju na rezerviste podmorničare a i dalje se ne odriče ni posada za tenkove T-34 iz Drugog svetskog rata, koji nisu u upotrebi četvrt veka.\nBetaJul 9, 2021\nKako prenosi portal Balkanska bezbednosna mreža, to proizilazi iz sadržaja novog Pravilnika o načinu odredjivanja vojnoevidencionih i evidencionih specijalnosti, kojim se odredjuju sva formacijska mesta u vojsci, a koji je objavljen u Službenom vojnom listu broj 17, od 18. maja ove godine.\nU tom dokumentu na čak 528 strana detaljno se navode sve moguće specijalnosti koje postoje u oružanim snagama, kako za vojnike i starešine, tako i za civilna lica, kao i stručna sprema i specijalistički kursevi potrebni za njihovo obavljanje.\nOno što iznenadjuje svakoga ko se nije sretao sa snagom vojne birokratije jeste i veliki broj specijalnosti za sredstva koja se ne koriste u Vojsci Srbije i po nekoliko decenija, ali i one specijalnosti koje su nespojive sa kontinentalnom zemljom kao što je Srbija.\n“Tako se, na primer, i dalje računa na vojnike i starešine podmorničare, iako ne postoji ni teoretska mogućnost da oni zatrebaju vojsci sve i kada bi ogromni cunami jadransku morsku obalu pomerio nekoliko stotina kilometara severnije jer podmornica – nema!”, navodi se u tekstu.\nPortal dodaje da, uprkos tome, detaljni dokument precizno definiše koja je stručna sprema i koji vrsta doobuke potrebna za podmorničare oficire, mehaničare za torpeda, mehaničare za periskop ili poslužioce protivpodmorničkih uredjaja.\nEmotivna povezanost sa podmornicama može da se prihvati jer je istorija jugoslovenskog podmorničarstva veoma bogata i traje od aprila 1928. godine kada su u luke Kraljevine Srba, Hrvata i Slovenaca uplovile prve dve podmornice “Nebojša” i “Hrabri” koje su proizvedene u brodogradilištu u Njukaslu, u Velikoj Britaniji.\n“I pored slavne istorije, realnost ukazuje da su poslednje dve podmornice zaronile 17. aprila 2002. godine (napadna podmornica 831) i 23. decembra 2003. godine (diverzantska podmornica 913), nakon čega je obustavljeno plovljenje zbog nedostatka novca za održavanje tih objekata u bezbednom stanju. Već sredinom iduće godine odlučeno je da se podmornice izbace iz upotrebe a nakon odvajanja Crne Gore svih devet podmornica ponudjeno je na prodaju po cenama od 50.000 do 800.000 evra, pa je većina isečena u staro gvoždje, dok je nekoliko njih izloženo u Nautičkom muzeju u Tivtu”, piše u tekstu.\nSrbija, dakle, od maja 2006. godine ne samo da nema podmornice, već nema ni pristup moru. Uprkos tome, i dalje se vodi računa o protivobalskoj odbrani jer su u Pravilniku navode i specijalnosti kao što su vozač obalsko-raketnog sistema SOPL (samohodni obalski protivbrodski lanser).\nReč je o delu sistema Rubež E, sa raketama P-15, koji je Jugoslavija nabavila od Sovjetskog saveza još 1979. godine za odbranu obale. Nekada respektivni sistem takodje se ne koristi od razdruživanja Srbije i Crne Gore i preostali primerci su prodati Egiptu ili nekompletni propadaju na otvorenom.\nNi Kopnena vojska nije ostala zaboravljena u novom Pravilniku pa se tako na spisku i dalje vode vozači, nišandžije, komandiri i drugi članovi posada sredstava koja odavno više nisu u upotrebi.\n“Tako se i dalje definiše koju vrstu obrazovanja treba da ima vozač ili komandir legendarnog tenka T-34, nastalog još pre Drugog svetskog rata, koji je u JNA korišćen u impresivnom broju od preko 1.000 komada. Problem je u tome što su svi tenkovi tog tipa povučeni iz upotrebe još 1997. godine, dakle pre govoto četvrt veka. Isti je slučaj i sa amfibijskim tenkom PT-76B, oklopnim transporterom domaće proizvodnje M-60, tenkom T-55 povučenim nakon reorganizacije 2006. godine, kao i protivavionskim samohodnim orudjem ZSU 57/2”, dodaje se.\nSva ta sredstva i dalje imaju precizno definisane vojnoevidencione specijalnosti svojih imaginarnih posada i uslove koje te poseda moraju da ispune po pitanju obrazovanja i obuke.\n“Naravno da ljudi koji su za vreme vojnog roka obučavani na ovim sredstvima, uprkos protoku vremena, možda još mogu da se nadju na nekom vojnom spisku. Medjutim, ostaje činjenica da ta sredstva odavno ne postoji u upotrebi u VS, da se ne održavaju, da za njih više nema obuke ni rezervnih delova i da su uništena, prodata ili ostavljena da propadnu na otvorenom”, piše taj portal.\nCivili na službi u Vojsci Srbije, koji imaju neka prevazidjena znanja, takodje ne treba mnogo da brinu jer su na spisku i dalje specijalnosti kao što su slovoslagači (ručni i mašinski), zatim knjigovesci i foto laboranti, iako se sva ta zanimanja danas obavljaju na potpuno drugačije načine.


Nova odluka o kablovskoj kanalizaciji uvodi red i donosi prihode | Banjaluka.net\nNova odluka o kablovskoj kanalizaciji uvodi red i donosi prihode\nGradonačelnik Banjaluke Igor Radojičić ocijenio je da Prijedlog odluke o visini naknade za korišćenje putnog i ostalog zemljišta za postavljanje kablovske kanalizacije ima za cilj da konačno uredi ovu oblast.\nPrema prijedlogu odluke, kablovski operateri ubuduće bi trebalo da gradu Banjaluka plaćaju naknadu od 0,10 KM, bez uračunatog PDV-a, po metru za korišćenje putnog i ostalog zemljišta za postavljanje kablovske kanalizacije.\n“Propisujemo trase, cijenu i proceduru za podnošenje zahtjeva za postavljanje kablovske kanalizacije. Skupština grada će morati da donese posebnu odluku kojom će odrediti naknadu za postavljenu postojeću kanalizaciju”, rekao je Radojičić novinarima tokom pauze sjednice lokalnog parlamenta.\nOn je dodao da bi prijedlog odluke o kojoj su odbornici danas raspravljali, trebalo da zamijeni postojeću iz 2015. godine, koja nije ni nezakonita, ni neustavna, već je, kako je ocijenio, potpuno nesprovodiva.\n“Grad po tom osnovu do sada nije naplatio na jednu KM prihoda, iako neke druge lokalne zajednice od kablovskih operatera uredno naplaćuju određene naknade za postavljenu kablovsku kanalizaciju”, rekao je Radojičić.\nOn je pojasnio da se prijedlogom odluke predviđa da po metru postavljanja nove kablovske kanalizacije treba naplaćivati 0,10 KM, te dodao da bi bilo logično i da se postojeća kablovska kanalizacija takođe naplaćuje po metru postavljanja.\n“Međutim, gotovo sva kablovska kanalizacija je u procesu legalizacije i dok se ne završi taj proces, ne možemo da naplaćujemo naknadu po metru. Do tada možemo samo da odredimo paušalnu cijenu, koja će biti predložena narednom odlukom, ukoliko danas ova odluka bude prihvaćena”, naglasio je Radojičić.\nNezavisni odbornik u Skupštini grada Banjaluka Zoran Talić ocijenio je da prijedlog odluke o kablovskoj kanalizaciji treba dosta doraditi, jer reguliše samo izgradnju nove kablovske kanalizacije, ali ne rješava pitanje nelegalno izgrađene kanalizacije.\n“I ako bude realizovana nova odluka, sredstva koja se budu prikupljala biće mala. S druge strane, iako bi prihod od naknada za nelegalno izgrađenu kanalizaciju bio mnogo veći, ta sredstva se ne prikupljaju”, rekao je Talić.\nOdbornici će u nastavku sjednice raspravljati i o Inicijativi za izmjenu dijela Regulacionog plana stambenog naselja Starčevica, na koju su Komisija za prostorno uređenje i gradonačelnik dali negativno mišljenje.\nNavodeći da za to postoje geološki razlozi, zbog strukture zemljišta, Radojičić je istakao da ni postojećim regulacionim planom nije predviđeno da se na tom zemljištu grade novi stambeno-poslovni objekti.